text:
Jattu
Lu jattu (scrittu puru iattu, gattu o attu; anticamenti muci o muçi) è nu mammifiru carnivuru dâ famigghia de Felidae. Di caràttiri nnipinnenti fa spissu la gioia dî picciriddi e dî pirsuni anziani. Ntê sèculi passati avìa puru na funzioni eculòggica, pirchì cacciava li surci e avutri armali chi s'ammucciàvanu casa casa. Havi armenu 9.500 anni chi lu jattu addiventau 'n armali di casa.
Bioluggia[cancia | cancia la surgenti]
Lu jattu sarvaggiu mancia aceddi, surci, rettili nicareddi, laurunchi, buffi, nsetti. Dorme pô chiossai dû tempu, fino a 16 uri, e s'arrusbigghia quannu scinni la sira. È n'armali arvuriculu, s'aiuta cu li ugni ritrattili pi acchianari supra li arvuli. Si pulizia spissu cu la lingua ruvuda.
Dumesticazziuni e razzi[cancia | cancia la surgenti]
Addumesticatu pâ lotta biologgica, oggi si ricanuscinu 30-40 razzi differenti, e autri si juncinu annu annu.
Articuli currilati[cancia | cancia la surgenti]


c: text/html

text:
2007
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- A pàrtiri dû misi di aprili a Valencia si curri l'America's Cup
- Li manifestazzioni contra lu cuvernu n Birmania, animati dî monaci buddisti forru riprimuti.
Morti[cancia | cancia la surgenti]
- 23 di aprili: Boris Eltsin, òmunu puliticu russu.
- 27 di aprili: Mstislav Rostropovich, viuluncillista russu
- 6 di sittèmmiru: Lucianu Pavarotti, cèlibbri cantanti lìricu
- 6 di nuvèmmiru: Enzu Biagi cèlibbri jurnalista talianu.
- 27 di dicèmmiru: Benazir Bhutto, primu ministru dû Pakistan
Premiu Nobel
- Premiu Nobel pâ paci: Albert Gore e lu Intergovernmental Panel on Climate Change
- Premiu Nobel pâ littiratura: Doris Lessing
- Premiu Nobel pâ midicina: Mario Capecchi, Martin Evans pî ricerchi ntî cèlluli staminali
- Premiu Nobel pâ fisica: Albert Fert e Peter Gruenberg
- Premiu Nobel pâ chimica: Gerhard Ertl

robotstxt: allowed

filter: keep


text:
Giarnu
Lu giarnu è unu dî culura dû spettru ca l'omu arrinesci a vìdiri. Havi la lunghizza d'unna cumprisa tra 565 e 590 nanumetri.
È unu di li tri culura primari suttrattivi, nzèmmula a lu blu e a lu russu, lu sò culuri cumprimintari è lu blu. Tuttavia, accausa dî carattirìstichi dî pigmenti utilizzati nticamenti, tradizziunarmenti ntâ pittura lu culuri cumprimintari veni idintificatu cu lu pùrpura.
Usu, simmulismu e sprissioni virbali[cancia | cancia la surgenti]
- Giarnu è nu gèniri littirariu.
- Giarnu è lu sìmmulu dâ Cina.
- 'N arcuni citati li taxi sunnu giarni, tali usu prubbabbilmenti addiriva di New York City, unni lu tassista Harry N. Allen pittau di giarnu lu sò taxi dopppu aviri mparatu ca lu giarnu è lu culuri cchiù facirmenti distinchìbbuli d'arrassu.
- Tanti scolabbussi sunnu pittati di giarnu p'aumintàrinni la visibbilitati e uffriri maiuri sicurizza nta l'acchianata e discisa di l'utenti nichi.
- Ntê cursi autumubbilìstichi, na bannera giarna nnica prìculu. Li màchini nun ponnu surpassari 'n prisenza di tali abbirtimentu.
- Li Pàggini giarni è dd'elencu tilifònicu o sizzioni d'iddu ch'elenca l'attivitati cummirciali raggruppati pi catigurìa.
Cuurdinati dû culuri giarnu[cancia | cancia la surgenti]
Esadicimali = #FFFF00 RGB (r, g, b) = (255, 255, 0) CMYK (c, m, y, k) = (0, 0, 255, 0) HSV (h, s, v) = (60, 100, 100)


text:
Vienna
Vienna è la capitali di l'Austria.
Dipartimenti[cancia | cancia la surgenti]
S'attròvanu 23 dipartimentu ntra Vienna.
Cultura[cancia | cancia la surgenti]
La Mùsica classica e l'òpira hannu fattu sempri na parti mpurtanti dâ cultura di Vienna e cci arresta nu centru canusciutu pi sti gènira di mùsica. Li cumpusitura Wolfgang Amadeus Mozart, Ludwig van Beethoven e Brahms travigghiaru tutti quanti ntra Vienna a nu puntu o nautru. Puru Vivaldi murìu a Vienna.
Vienna è puru lu nomu di na canzuna dâ stissa citati dû gruppu ngrisi Ultravox.


text:
Annaba
La cità ca òi si chiama Annaba, chi anticamenti era canusciuta cu lu nomu di Ippona è cchiù ricintimenti Bona, è na cità dâ costa urientali di l'Algiria. Havi na pupulazzioni di circa 250'000 abbitanti.
Storia[cancia | cancia la surgenti]
Ô principiu di l'era cristiana, la cità appi na certa mpurtanza pi la diffusioni dû Cristianesimu. Sant'Austinu urigginariu propriu di Ippona, viaggiau n Italia, eggh'è cunsidiratu ancora comu unu dî patri funnaturi dâ duttrina cristiana.[1]
In èbbica nurmanna, la cità fici parti, tra lu 1153 e lu 1160, dû Regnu di Sicilia.
Nuti[cancia | cancia la surgenti]
- ^ Bona, Algeria (1899). Retrieved on 2013-09-25.


text:
Sucialìsimu
Lu sucialìsimu è na currenti di pinzeri lijata ê muvimenti pulìtichi ca a partiri dû sèculu XIX luttaru pi mudificari la vita suciali e ecunòmica dî classi menu abbienti e 'n particulari dû prulitariatu.
Lu muvimentu upiraru, di cui niscìu fora lu sucialìsimu, prisintau pâ prima vota lu prubbrema dâ justìzzia suciali e di la parità ecunòmica ô centru di l'aggenna pulìtica. Trasfurmau radicarmenti li formi dâ pulìtica urganizzànnusi 'n partiti di massa e circannu di cuurdinari la propia attivitati pulìtica a liveddu ntirnazziunali.
Lu sucialìsimu nizziarmenti si metti contr'a ô libbiralìsimu clàssicu, ca pòstula lu libbirìsimu 'n econumìa, addumannannu mmeci la nazziunalizzazzioni o la sucializzazzioni di tutti o parti di l'attivitati ecunòmichi. Cuntesta l'idia dî niutralitati di l'istituzzioni statali rispettu â lutta di classi e si batti pûn mutamentu dû rolu dû Statu o, addirittura, ntâ virsioni avanzata di Karl Marx e ripigghiata di l'anarchismu, pi la sò eliminazzioni.
Supra lu chianu ntirnazziunali lu muvimentu sucialista nasci comu un muvimentu pacifista e favurèvuli a l'autuditirminazzioni dî pòpuli, cuntrappunènnusi a lu nazziunalismu e a lu mpirialismu. Ntâ prassi tuttavìa tanti partiti sucialisti o currenti d'iddi finìscinu p'abbannunari lu pacifismu e lu ntirnazziunalismu, appujannu li mprisi bèllichi dî sò paisi cu mutivazzioni patriòttichi. Stu votafacci pruvoca 'n tanti paisi pulèmichi e scissioni.
Partiti e muvimenti estrimamenti diversi tra iddi si difineru sucialisti: tanti d'iddi supravvìvinu ancora òi e fòrmanu una dî cchiù mpurtanti currenti pulìtichi 'n Europa, nunchî la principali cumpunenti dâ sinistra europea. Lu muvimentu sucialista canusci nummarusissimi scissioni, accusi ricìprochi d'aviri tradutu l'idiali urigginari, etc. La scissioni cchiù mpurtanti è prubbabirmenti chidda virificata ô ndumani dâ Rivuluzzioni d'Uttùviru, ca vidi na larga fedda dâ sinistra dî partiti sucialisti staccàrisi e scègghiri la dinuminazzioni cumunista, già utilizzata 'n passatu d'arcuni tiurici sucialisti comu Karl Marx. Pi nfurmazzioni supra lu cumunismu e supra àutri particulari currenti dû sucialismu si rimanna ê pàggini rilativi, accussì comu pi l'illustrazzioni dittagghiata dî duttrini dî vari pinzatura sucialisti.
Ìndici
L'urìggini. Lu sucialismu utupìsticu[cancia | cancia la surgenti]
Li muvimenti ottucinteschi dirìvanu dî lutti rivuluzziunarî ripubblicani, 'n particulari dâ spirienza dâ rivuluzzioni francisa cû muvimentu dî Muntagnardi e dî Sanculotti, e dî rivolti cuntadini ca dû Mediuevu si ripitìanu ciclicamenti contra l'aristucrazzìa tirriera; a li voti sti rivolti assumìanu cunnutati riliggiusi ca sfuciàvanu nta l'agualitarismu e ntâ cumunioni dî beni di pruduzzioni. Ntô sèculu XIX s'appi lu sucialismu di Robert Owen 'n Regnu Unitu, mentri in Francia na nfruenza supra li primi muvimenti l'appi videmma lu Sansimunismu (vidi Henri de Saint-Simon), na currenti pulìticu-riliggiusa ca divulgava lu pacifismu e la cumunioni di li beni nta na sucitati c'avissi datu a ogni ndividuu lu rolu a iddu cchiù cunciniali. Ntô stissu filuni si nsirìu Auguste Blanqui.
Li primi muvimenti sunnu difinuti sucialismu utupìsticu e poneru li basi di l'ideoluggìa sucialista, ndividuànnuni li scopi e prupunennu un mudellu vuluntariu di vita suciali cumuni.
Lu sucialismu scintìficu e li sò dirivazzioni[cancia | cancia la surgenti]
Lu tèrmini sucialismu scintìficu venu cuniatu di Karl Marx pi ndicari la sò visioni dû sucialismu, illustrata ntê sò nummarusi òpiri supra la sucitati, la storia e l'econumìa. 'N uppusizzioni a lu sucialismu utupista, Marx ritinìa ca la prassi dû muvimentu upiraru avissi a èssiri ispirata di na rigurusa anàlisi.
A Marx si devi la nuzzioni di lutta di classi, illustrata ntô Manifestu dû Partitu Cumunista. Marx si pruponi ntê sò òpiri di dimustrari comu lu capitalismu, gistutu dâ burghisìa upprimissi lu prulitariatu (travagghiatura gnustriali) ntâ fasi stòrica 'n cui scrivìa. Nta l'òpira Das Kapital (Lu Capitali), Karl Marx analizza comu li capitalisti accattàssiru forza travagghiu dî travagghiatura uttinennu lu drittu di rivìnniri lu risurtatu di l'attivitati pruduttiva comu prufittu (vidi marxismu pî dittagghi); chistu, secunnu Marx, porta a na nun justa e nun sustinìbbili distribbuzzioni dâ ricchizza.
Pi Marx era sulu chistioni di tempu: li classi travagghiatrici di tuttu lu munnu, prisa cuscenza dî sò cumuni ubbièttivi, s'avìssiru unutu pi ruvisciari lu sistema capitalista ca l'upprimìa, ridistribbuennu li ricchizzi nun justamenti suttratti a iddi. Lu cunziddirava un risurtatu nun evitàbbili dûn prucessu stòricu 'n attu.
Dî ruini dû capitalismu sarìa sorta, doppu un piriodu di transizzioni (dittatura dû prulitariatu), na sucitati 'n cui lu Statu avissi cuntrullatu li menzi di pruduzzioni, la sò prupitati avissi passatu â sucitati stissa ntô sò cumplessu (lu Statu era distinatu a dissulvìrisi). La prupitati privata avissi statu limitata a l'effetti pirsunali. La cunsiquenza dâ prupitati cullittiva di li menzi di pruduzzioni avissi stata, nta l'òttica di Marx, la fini dâ divisioni dâ sucitati 'n classi suciali e, di cunsiquenza, la fini dû sfruttamentu e la china rializzazzioni dû ndividuu. L'ateismu, carattirìstica dû sucialismu marxista, era na cunsiquenza lòggica dû matirialismu dialètticu ca lu marxismu aduttava comu mètudu.
L'idei di Marx vennu sviluppati 'n tanti dirizzioni diversi: arcuni pinzatura pìgghianu di Marx sulu lu mètudu d'anàlisi dâ sucitati, mentri lu nascenti muvimentu sucialista nn'abbrazza cu entusiasmu la parti rivuluzziunaria, mittennu 'n secunnu chianu lu pinzeru di li sucialisti nun marxisti comu l'anàrchici Pierre-Joseph Proudhon o Michail Bakunin e li già citati utupisti.
Fu ntô segnu di Marx ca fu criata la Prima Ntirnazziunali Sucialista (o Assuciazzioni Ntirnazziunali dî Travagghiatura), l'urganizzazzioni ca raggruppava li muvimenti sucialisti di tutta Europa.
Prestu s'evidenzia tuttavìa na granni divisioni tra li siguaci di l'idei di trasfurmazzioni sociali di Marx e li sucialisti 'n gèniri.
Lu sucialismu rifurmista[cancia | cancia la surgenti]
Li cussidditti sucialisti rifurmisti o gradualisti comu Karl Kautsky 'n Girmania, Filippu Turati 'n Italia o li marxisti austriaci vidìanu cu favuri li spirienzi dimucràtichi e ripubblicani comu pussìbbili approdu di l'istanzi di canciamentu dâ sucitati.
Li primi sucialisti rifurmisti nun mittìanu 'n discussioni l'idìa ca lu sucialismu fussi la naturali evuluzzioni dâ sucitati uccidintali, ca comu avìa evulutu dû fiudalèsimu ô capitalismu burghisi pi la crisi dû fiudalèsimu stissu, avissi avutu a evulvìrisi naturarmenti di capitalista 'n sucialista pi via dî cuntraddizzioni nterni dû capitalismu. Ma ritinìanu ca lu passaggiu s'avissi virificatu graduarmenti, attraversu na serî di riformi suciali.
Lu rivisiunismu[cancia | cancia la surgenti]
La sucialdimucrazzìa[cancia | cancia la surgenti]
Vidiri sucialdimucrazzìa.
Lu sucialismu rivuluzziunariu[cancia | cancia la surgenti]
Li sucialisti rifurmisti pinzavanu ca lu sucialismu fussi la naturali evuluzzioni dâ sucitati uccidintali, ca s'avissi a evùlviri naturarmenti di capitalista 'n cumunista pi via dî cuntraddizzioni nterni dû capitalismu, tràmiti na siquenza di riformi.
Puru cuncurdannu supra tali evuluzzioni, li sucialisti rivuluzziunari comu Rosa Luxemburg 'n Girmania o Jacintu Minotti Sirrati 'n Italia pinzàvanu mmeci ca stu canciamentu nun avissi mai abbinutu spuntaniamenti, ma avissi richiestu na rivuluzzioni.
Doppu la Rivuluzzioni russa dû 1917 e la terza ntirnazziunali dû 1919 lu sucialismu rivuluzziunariu cuincidìu sustanziarmenti cû cumunismu.


text:
Allianza Nazziunali
Allianza Nazziunali ('n talianu Alleanza Nazionale) è stato un partitu pulìticu italianu chi ntô 2008 si sciugghiu pi cunfluiri ntô Populu di li Libbirtati. Di tradizzioni cunzirvaturi, nascìu di lu canciamentu di nomu dû Muvimentu Suciali. Cu lu canciamentui di nomu lu novu partitu vulìa sbarazzàrisi di la nòmina di partitu fascista chi ancora doppu cchoissài di quarant'anni lu partitu stissu e assai dî membri di l'èbbica (l'inizziu di l'anni '90) avìanu. Facia parti dâ Casa dî Libbirtati e fu ô cuvernu cu Berlusconi â liggislatura dû 2001 ô 2006. Rapprisintanti mpurtanti dû partiru sunnu ntrâ l'aùtri Gianfrancu Fini, Ignazziu La Russa. Ntô 2012 accuminzagghia Frati di Talia - Allianza Nazziunali, furmatu dâ ex AN e ex PdL.


text:
Austu 2013
Dâ Wikipedia, la nciclupidìa lìbbira.
Sicilia e cuntinenti[cancia | cancia la surgenti]
- Spaccafurnu: Nu tirrimotu cu epicentru tra Spaccafurnu e Pachinu di magnitudini 4 dâ scala Richter curpìu tutta la punta dâ Sicilia sud-urientali. Tantu scantu, ma nun si signalaru danni.
- Pachinu: Nu varcuni cu 160 immigrati, pi lu cchiossai fìmmini e picciriddi, agghicau â spiaggia. Li mmigrati foru succurruti dê genti ca èranu ntâ plaja. La guardia custera agghicau n sèquitu a la signalazzioni di nu turista prisenti.
- Catania: Diversi cintinara di mmiggrati sbarcaru nti l'ùrtimi jorna ntrâ Lampidusa, Puzzaddu e Portupalu. Na pocu foru succurruti puru n Calàbbria. Nti l'ùrtimu sbarcu, nu varcuni n pruvinenza dâ Siria tuccau lu funnu di rina â plaja di Catania e diversi genti si jittaru n mari. Siei anniarru.
Munnu[cancia | cancia la surgenti]
- Damascu: Ci foru diversi cintinara di morti duvuti a nu prubabbili attaccu chìmicu. L'opposizzioni accusa lu riggimi di Bashar el Assad di lu massacru. Esperti ntirnazziunali agghicaru ddà pi appurari li fatti.
- Lu Cairu: Nti n'opirazzioni dâ polizzia eggizziana contra l'accampamenti di manifistanti pro Morsi, ci foru aremnu 340 morti. Li manifistanti pàrranu di migghiara di morti.
- Mosca: Edward Snowden, ex mpigghiatu 'nfurmaticu dû NSA uttenni l'asilu puliticu dâ Russia. Chê sò riviliazzioni arrischia peni assai pisanti ê Stati Uniti ppi spiunaggiu.


text:
Vitamina
Na vitamina eni nu cumpostu urgànicu richiestu comu nutrienti n picca dosi di n'urganismu[1]. N àvutri paroli, nu cumpostu urgànicu è chiamatu vitamina siddu nun poti èssiri sintitizzatu n manera sufficienti di l'urganismu, e devi èssiri ottinuta dâ dieta. Pirciò, lu tèrmini dipenni sia dê circustanzi sia di l'urganismu. P'asempiu, l'àcitu ascòrbicu (vitamina C) eni na vitamina ppi l'omu, ma nun ppô cchiossài di l'àutri armali, mentri la biutina e la vitamina D sunnu richiesti ni l'omu n certi circustanzi. Ppi cunvinzioni, lu tèrmini nun includi àvutri nutrienti essenziali comu sali minirali, àciti grassi essenziali, amminuàciti essenziali (picchì chissi sèrvunu n quantitati cchiù granni), e mancu cunteni l'àvutu nùmmuru di àutri nutrienti chi prumòvinu la saluti, puru siddu sunnu richiesti menu spissu[2]. Trìdici vitamini sunnu oj arricanisciuti universalmenti. Li vitamini sunnu dunca classificati dê loru attivitati biològgichi e chìmichi, nun dê loru strutturi. Varî cumposti chi hàvinu attivitati biològgica assuciata cu na vitamina sunnu ditti pruvitamini, e chissi gruppi sunnu numinati cu lèttiri: p'asempiu, la vitamina A cumprenni lu retinali, lu retinolu e quattru carutinòidi canusciuti. Ppi difinizzioni li pruvitamini si pòtinu cunvèrtiri n na forma attiva dâ vitamina ni l'urganismu, e a li voti si pòtinu virè cunvirtiri l'una ni l'àvutra.
Ìndici
Nti l'omu[cancia | cancia la surgenti]
Li vitamini sunnu classificati n basi â sulubilitati: lipusulùbbili o idrusulùbbili. Nti l'omu sunnu ricanusciuti trìdici vitamini:
- 4 vitamini lipusulùbbili (A, D, E, K);
- 9 vitamini idrusulùbbili (8 vitamini B, C).
Vitamini lipusulùbbili[cancia | cancia la surgenti]
Li vitamini lipusulùbbili sunnu assurbiti attraversu lu ntistinu grazzi a lipidi. Nguasennuca iddi s'accùmulanu facirmenti, eni cchiù fàcili ca pòrtanu a ipirvitaminosi rispettu ê vitamini idrusulùbbili.
Vitamini idrusulùbbili[cancia | cancia la surgenti]
Li vitamini idrusulùbbili sunnu vilocimenti escreti e difficirmenti assurbiti: ppi chissu, eni mpurtanti nutricàrisi cu cibi ca contèninu cunsistenti quantitati di chissi cumposti di jornu n jornu. Multi vitamini idrusulùbbili sunnu sintitizzati da batteri.
Lista di vitamini nti l'omu[cancia | cancia la surgenti]
Agni vitamina eni tipicamenti usata n diversi riazzioni, e ppi chissu havi sparaggî funzioni.
Noti[cancia | cancia la surgenti]
- ^ Lieberman, S, Bruning, N (1990). The Real Vitamin & Mineral Book. NY: Avery Group, 3, ISBN 0-89529-769-8
- ^ Template:Cite book
- ^ a b Dietary Reference Intakes: Vitamins The National Academies, 2001.
- ^ Vitamin and Mineral Supplement Fact Sheets Vitamin A
- ^ N/D= "Amount not determinable due to lack of data of adverse effects. Source of intake should be from food only to prevent high levels of intake"(see Dietary Reference Intakes: Vitamins).
- ^ Thiamin, vitamin B1: MedlinePlus Supplements. Retrieved on 5 October 2009.
- ^ Template:Cite book
- ^ Plain type indicates Adequate Intakes (A/I). "The AI is believed to cover the needs of all individuals, but a lack of data prevent being able to specify with confidence the percentage of individuals covered by this intake" (see Dietary Reference Intakes: Vitamins).
- ^ Pantothenic acid, dexpanthenol: MedlinePlus Supplements. MedlinePlus. Retrieved on 5 October 2009.
- ^ Vitamin and Mineral Supplement Fact Sheets Vitamin B6
- ^ Vitamin and Mineral Supplement Fact Sheets Vitamin B12
- ^ Value represents suggested intake without adequate sunlight exposure (see Dietary Reference Intakes: Vitamins).
- ^ The Merck Manual: Nutritional Disorders: Vitamin Introduction Please select specific vitamins from the list at the top of the page.
- ^ Gaby, Alan R.. "Does vitamin E cause congestive heart failure?", Townsend Letter for Doctors and Patients. Archived from the original on 2012-07-19.
- ^ Template:Cite journal


text:
Tiurìa VSEPR
La Tiurìa VSEPR (acrònimu dâ tirminuloggìa angrisi Valence Shell Electron Pair Repulsion) è nu mètudu di privisioni dî geomitrìi muleculari basatu 'n capu â ripulsioni dî corpi elettrònichi dû gusciu di valenza. Stu mètudu si pò applicari, cu boni risultati, sulu intra li mulèculi ca nun hannu anzemi liami mùrtipli e l'espansioni dâ sfera di valenza. Tali tiurìa si basa 'n capu ô càlculu dû nùmmaru tutali dî corpi elittrònichi, di liami o sulitari, ca circùnnanu l'àtumu cintrali dâ mulècula ca stamu esaminannu, li liami mùrtipli noltri s'hannu a cunzidirari comu na coppia d'elettroni.


text:
Cristòfuru Culommu
Cristòfuru Culommu (nasciutu ntô 1451 - mortu lu 20 di maiu 1506) fu un navigaturi e spluraturi italianu. La cità di nàscita nun è certa, ma è ricanusciutu di tutti comu ginuvisi. A Gènuva c'è ancora oi na casa ditta di Culommu unni abbitau quannu era già granni.
La figura di Cristòfuru Culommu ristò ntâ storia pirchì ntô 1492 lu navigaturi italianu guidò na spidizzioni attraversu l'Ocèanu Atlànticu ccu tri caravelli: la Niña, la Pinta e la Santa María . Lu scopu era chiddu di aggicari ntê Indî ppi la via occidintali, ccu la cunvinzioni chi lu diàmitru di la Terra era abbastanza pìcciulu ppi fari la travirsata . La travirsata fu rializzata ccu la bannera dû regnu di Castigghia.
Li càlculi di Culommu èranu fàusi. Lu diàmitru dâ Terra era cchiù granni di chiddu chi iddu cridìa. La sò furtuna fu chi nta la travirsata c'era nu cuntinenti novu. Nzinu â fini da sò vita Culommu cridìa d'èssiri arrivatu a l'Indi. Sulu Amerigu Vespucci era cunvintu chi lu cuntinenti unni Culommu avìa sbarcatu era novu.


text:
Còdici ariupurtuali IATA
Lu còdici ariupurtuali IATA è nu còdici alfabbèticu a tri littri utilizzatu pi disignari la maggiuranza di l'ariuporti di tuttu lu munnu.
Sti còdici vennu difinuti di l'International Air Transport Association (IATA). Li còdici ariuportuali IATA vennu pubbricati ogni tri anni supra la IATA Airline Coding Directory.
L'assignazzioni di sti còdici è cuvirnata di la risuluzzioni 767 di l'IATA, e veni amministrata dû ripartu ginirali di l'IATA a Montreal. La IATA furnisci li còdici pî stazzioni ferruviari e pî cumpagnìi di gistioni di l'ariuporti.
Vuci currilati[cancia | cancia la surgenti]
Liami sterni[cancia | cancia la surgenti]
- ABC di l'ariuporti (pi ngrisi)
- Ricerca còdici IATA (pi ngrisi)
- Database with extended search functionality (pi ngrisi)


text:
Iurìstica di dispunibbilitati
A iurìstica di dispunibbilitati eni nu finòminu (ca po arrisuttari di n'incapacitati cugnitiva) 'nta lu quali li pirsuni basanu a pridizzioni dâ friquenza di n'iventu o a propurzioni intra na pupulazzioni su comu facirmenti n'isempiu ppo siri purtatu a l'attinzioni dâ menti.
Diettu cu n'isempiu, cu n'aneddutu comu "Jo sacciu ca c'eni nu studiu miricanu ca dici ca a marijuana fa bbeni o cori" chissa affirmazzioni ieni usata ppi "pruvari" n'intera prupusizzioni o ppi suppurtari lu prigiudizziu: allura si dici ca â iurìstica di dispunibbilitati trasi in jocu.
'Nta sti casi a facilitati d'immaginari n'isempiu o a chiarezza, l'impattu imuzzionali di d'sempiu addiventa cchiu cridibbili dâ prubabbilitati statistica riali.
Propriu picchini l'isempiu veni purtatu facirmenti a dispunibbilitati "mintali", lu singulu isempiu veni cunzidiratu comu rapprisintativu di n'inziemi di iventi cchiu ampiu inveci di nu semprici datu nta n'inzemi cchiu ranni di finomini ca s'avvisiru a cunzidirari.
Autri isempia:
- Quarcunu rici ca fumarisi li sigaretti nun eni piriculosu â saluti picchi lu sa nannu si fumava tri pacchetta ô jornu e campu cint'anni. A saluti di lu nannu putissi ssiri sulu nu casu, n'iccizioni ca pirò cunferma a regula ginirali e zoè ca lu fumari nun eni na cosa salutari.
- Lu prisidenti di nu sindacatu parra a nu barcuni a li scritta a lu sô sindacatu. Dici ca li scritta avissiru bisognu di cuntribbuta cuvirnativi duranti sta crisi icunomica e comu isempiu indica lu scrittu ca eni ssittatu a lu barcuni ô cantu i sa mugghieri spiecannu comu li cuntribbuta cuvirnativa ô jutirannu. L'autra ca scotanu e discutunu 'ntra iddi cchiu tarda supra lu cuntribbuta cuvirnativa a lu loru cullega sindacali sunu d'accordu. Lu scrittu pigghiati comu isempiu, in ogni casu, putissi pussibbirmenti essiri l'unicu ca sa fira a pigghiari li cuntribbuta cuvirnativa. Putissi macari ssiri ca in ginirali l'autri scritta nun anu bisognu di li cuntribbuta.
- Quarchidunu rici a li sô amici ca li machini russi su firmati cchiu spissu a li posta di cuntrollu dâ [pulizzia stratali e di li carabbiniera arrivannu a pigghiarisi cchiu virbali. Lu gruppu di li sô amici sunu d'accordu picchini unu di iddi ca si ciama "Pippu" ci avi na machina russa e ciappi assai virbali 'nto passatu ppi via di li posta di cuntrollu. A rialitati putissi ssiri ca "Pippu" curri viloci e si pigghia virbali ppi l'autuvelox a priscindiri di lu culùuri dâ sô machina. Difattu li statistica putissiru puoi mustrari ca a pircintuali di virbali ppi l'iccessu di vilucitati nun addipiennunu strittamenti di lu culuri dâ machina, ma siccomi "Pippu" eni n'isempiu viventi prisenti â discussiona, a dichiarazzioni pari cchiu vicina â viritati.
Chissu finominu venni arripurtatu pubbricamentu di li pissicolugu Amos Tversky e Daniel Kahneman, ca idintificarru macari a iurìsistica dâ rapprisintanza.
Cunclusiona[cancia | cancia la surgenti]
Issinziarmenti a iurìstica di dispunibbilitati travagghia supra a nuzzioni ca "se ta firi a mmaginarilu, allura a ssiri 'mpurtanti."


text:
Girusalemmi
Girusalemmi (ירושלים - Yerushalayim ntâ lingua ebbràica; القدس - Al-Qods o Al-Quds ntâ lingua arabba), 700.000 abbitanti, è na cità antica dû mediu orienti, di mpurtanza granni pi la riliggioni ebbrea, ma nti na misura cchiù nica puru pi li cristiani e li mussulmani. Abbitata di sèculi dê diversi cumunità riliggiusi, oi è rivennicata dû statu di Israeli e di l'entità palistinisi. Na linia chiamata linia virdi sparti li zoni di cumpitenza israeliana di chiddi di l'autoritati palistinisi.
Stòria[cancia | cancia la surgenti]
E' una dê cità cchiù antichi dô munnu e li sò urìggini si sapi ca sù di cchiossai di 5000 anni fa.


text:
Lu Maistru e Margarita
Lu Maistru e Margarita (MacTep и MaprapиTa) è nu rumanzu scrittu di Michail Bulgakov, custruitu supra l'idìa di na vìsita dû Diàvulu nta n'aggitata Unioni Suviètica. Tanti crìtichi dìcinu ca st'òpira è unu dê cchiù mpurtanti rumanzi russi dû Vintèsimu Sèculu, e macari nu libbru c'un forti cuntinutu satìricu versu la mmòbbili situazzioni dâ sucità suviètica.
Ridazzioni e pubblicazzioni[cancia | cancia la surgenti]
Bulgakov accuminciau a scrìviri lu rumanzu ntô 1928, ma la prima virsioni fu distrutta (comu addichiarau l'auturi stissu, finìu abbruciata nta na stufa) ntô marzu dû 1930, quannu nfurmaru a Bulgakov ca la sò òpira avrìa jutu ncontru â cinzura pê sò cuntinuti cabbalìstichi (Kaбaлa cBяToш). Bulgakov ripigghiau lu travagghiu supra lu libbru ntô 1931, purtannu a cumpimentu d'accussì la secunna ridazzioni, la trama dâ quali era già difinita e sumigghianti a chidda di l'ùrtima virsioni, ntô 1936. La terza scrittura di l'òpira fu tirminata ntô 1937, ma Bulgakov cuntinuau a rituccàrila e a "pulizziàrila" cu l'assistenza di sò muggheri. Lu scritturi finìu di travagghiari supra â quarta ridazzioni sulu quattru simani prima dâ sò morti, ntô 1940, e d'accussì Lu Maestru e Margherita fu tirminatu dâ muggheri ntô 1941.
Ntê nùmira 11, 1966 e 1, 1967 dû giurnali Moskva cumparìu na virsioni cinzurata dû rumanzu: circa lu 12% di l'opera nun fu pubblicatu e na parti ancora cchiù ranni la canciànu. Li parti cenzurati e chiddi canciàti mmeci niscèru 'n samizdat nzemi a tutti li ndicazioni dê punti unni lu romanzu avìa statu "curriggiùtu". Ntô 1967 la casa editrici Posev di Francoforti misi 'n vìnnita na virsioni cumpleta di l'opera basata supra i cuntinùti dê samizdaty. Nta l'Unioni Sovietica la prima virsioni cumpleta dû libbru curatu di Anna Saakyants, fu pubblicatu ntô 1973 dô giurnali Khudozhestvennaya Literatura: sta virsioni arristàu chidda difinitiva finu ô 1989, quannu fu canciàta cu chidda priparata di l'esperta littiraria Lidiya Yanovskaya cu l'ajùtu di tutti li manuscritti a disposizzioni.
Trama[cancia | cancia la surgenti]
- Attinzioni! ccassutta veni ditta, tutta sana o na parti, la trama di l'opera.
Ntô romanzu si passa cuntinuamenti di una a n'autra di tri diversi situazzioni ê quali cci currispunnunu autri tanti mbintazzioni. La prima di sti mbientazioni è na Mosca di l'anni Trenta dû Novicentu, unni s'attrova pi vìsita lu Diàvulu "travistutu" di Woland (BoлaHд), nu mistiriùsu espertu di Maggìa Nìura circundatu di na maniàta di pirsunaggi assai particulari : lu servu Fagottu ('n russu ФaroT), sempri vistutu cu robbi riddìculi, lu jattu Beghemot (o Behemot, assicunna dê traslittirazzioni, o macari Ippopòtamu, riali significatu dâ palora russa БereMoT), lu sicariu Azazzellu (Aзaзeллo), lu pàlitu Abbadonna (AбaдoHHa), c'a sò taliàta mortali e la striga Hella (Гeллa). La cumpagnìa simìna strammamentu nta l'auta socità littiraria Sovietica, e 'n particulari ntâ sò sidi, la Casa Griboyedov unni s'arriunìsciunu tutti li scrittura cchiù mputtanti.
Lu cumienzu dû romanzu prisenta na strana cunvirsazzioni tra lu capu di st'organizzazzioni littiraria, Birlioz (Бepлиoз) e nu misseri furasteru ca dici d'aviri putiri maggici, Woland, appuntu. Tistimoni di stu scontru è lu giuvini pueta Ivan Bezdomny (ИBaH БeздoMHый, lu cugnomu dû quali 'n russu voli diri "senza casa"): i soi tintativi di pigghiari â cumbriccula dû striguni e di nfurmari a tutti dê soi putiri maggici lu porta a essiri jittatu nta na casa di pazzi. Nta sta nova mbientazizoni, lu litturi è misu 'n cuntattu pâ prima vota c'u Maistru, n' auturi purtatu â dispirazzioni dâ cinzura dô sò romanzu supra Ponziu Pilatu, ca ora vivi nta nu statu di cumpleta luntananza dû munnu riali, e ca arrinunciàu macari â vita cu l'amanti sò, Margarita (MaprapиTa).
Tra li sceni cchiù mputtanti di sta parti, arricurdamu lu spittaculu di Maggìa Nìura ô Tiatru, ca scummigghiàu la vanità, l'avarìzza e la malignità di l'abbitanti di Mosca e l'episodiu unni Woland e lu sò sècutu s'impussessanu e di l'appartamentu di Birlioz.
Ntâ secunna parti dû libbru, lu litturi veni a canusciri a Margarita, la cumpagna dû Maistru, na fìmmina ca nun accetta di dispiràrisi p'u distinu scalugnatu dû sò amanti e dû sò travagghiu. Lu diavulu ci offri di fari nu pattu e d'accussì idda dici di sì, canciànnusi nta na striga cu putìri suprannaturali e participannu û ballu di menzannotti dû Diavulu, la notti ca cuincidi c'o Vinniridìa Santu. St'ultimu elementu ripprisenta la cunnissioni tra li tri liveddi narrativi dû romanzu, 'n menzu ê quali attruvamu macari lu tema dâ Passiuni di Cristu.
La sicunna mbintazzioni dû libbru è la Girusalemmi di Ponziu Pilatu, discritta dê palori di Woland ca parra cu Berlioz, e arrichiamata ntê paggini dû romanzu dû Maistru, ca tratta, pi l'appuntu, di l'incontru tra Ponziu Pilatu cu Yeshua Ha-Notsri, (Gesù), e dâ sua rissignazzioni ê disideri di ddi ca lu vulìanu mortu.
Ntâ terza mbintazzioni Margarita ripprisenta na speci di punti di liami: essènnusi mparata a vulari e a cuntrullari li sò passiuni (ma senza scurdàrisi dê littirati rispunzabbili dâ dispirazzioni dû sò nnammuratu), trasi ntô munnu dâ notti, e vola â nuda supra li fitti furesti e supra i ciumi dâ Matri Russia, e doppu ca veni purificata torna n'autra vota a Mosca e participa ô ballu di primavera dô Diavulu. Vicinu a Woland-Diavulu duna lu binvinutu a tutti li pirsunaggi tristi e scuri dâ storia ca nèsciunu dâ porta aperta dû Nfernu.
Margarita supravvivi a sta prova senza cèdiri e s'accunquista d'accusì, c'u duluri e l'innuccenza, la pussibbilità ca lu diavulu ci rializza lu sò disideriu cchiù fotti. Idda scegli di libbirari lu sò Maistru e di viviri cu iddu pòviri ma nnammurati. Accomunqui, nta n'ironicu finali, no Diu e mancu lu Diavulu attròvanu ca stu tipu di vita s'addici ê cristiàni boni, e d'accussì li dui lassanu Mosca nzem'ô Diavulu, mentri ca li cupuli abbrùciunu di focu nta Duminicadìa di Pasqua.
Liami esterni[cancia | cancia la surgenti]
- Lu Maistru e Margarita virsioni p'a radiu
- Lu Maistru e Margarita situ intirnet didicatu sulamenti ô romanzu, 'n grisi, 'n olandisi e 'n russu


text: Vulesse cammenà tutto 'o cuntrarie pe' riturnà nu poc' poc'aret, e trasesse senza fa 'o biglietto dint'o cinema da 'a vita mia pe' vere' si t'aggiu raccuntat' assaje bugie. Cocche mument debol' c'è stato quann cu tte' so stat' appiccecato e ogni vota ch'erama fa pace ce mettive assje cchiù tiemp'e me me sperdive 'a notte dint'o liett' senza 'e te. Me sbattive ìa porta 'nfaccia me diciv' nun te voglio cchiù quann na parola mia te faceva chiagnere dint'e guerre tutt'e vote nun tenevo contro sul'a tte' 'o sapevano pure 'e criature ca 'e vestive ormai pe te purtà a durmì 'a casa da nonna miez'a Sanità. Ma stu tiempo se ne va e già ce fa verè cchiù viecchie 'e n'anno fa se fa cchiù gruoss'ancora chist'ammore ci emozionamm' si ci amma spuglià e 'nnammurate ca se so lassate c'essena guardà tu 'e fatt assje pe mme' però tu 'o saje Carmè, vac'a 'mpazzì pe tte' si tu 'e parole e dint'a sta canzone e io song'a musica pe te cantà me diaspiace ca te si aadurmut' te scetasse pe te fa sentì l'aggiu scritt' cu l'inchiostro russo dint'o core mio. Dimane 'ncielo appena spont'o sole nun vestere ' criature pe ghì 'a scola voglio cammenà nu poco appere cu muglierema e che figlie mie presentann'a tutte quann'o riesto da famiglia mia. Assettate a Mergellina e rimpett'o mare aggia guardà voglio fa ste cose pure si nu è dummeneca na jurnata sulamente a dint'o tiempo me l'aggià arrubbà pe sapè si ancora bella vita se po spennere senza pavà tutto chesto me l'aggiu 'mparato cu mammà e papà. Ma stu tiempo se ne va e già ce fa verè cchiù viecchie 'e n'anno fa se fa cchiù gruoss'ancora chist'ammore ci emozionamm' si ci amma spuglià e 'nnammurate ca se so lassate c'essena guardà tu 'e fatt assje pe mme' però tu 'o saje Carmè, vac'a 'mpazzì pe tte' si tu 'e parole e dint'a sta canzone e io song'a musica pe te cantà me diaspiace ca te si aadurmut' te scetasse pe te fa sentì l'aggio scritt' cu l'inchiostro russo dint'o core mio


text:
Meglio accussì voglio la mia libertà si te ne vai tu kiu male nn m fai sei stato bravo a recità ki so 'o poteva immaginà
Che uomo sei? hai distrutto i sogni miei, ti ammazzerei, dico no ma ti vorrei. Passe i juornate a te pensà so' innamurata c'aggia fà? Io nn mi voglio rassegnà, ma nn te pozz perdunà... E' finita una storia d'amore, ma rest semp rint'o coreee.
Tu cà me fatte crerere a un amore senza fine, t'agg ratu u' core e tu in cambio stu dolore. Nnt nn è nnt kell cà tu prove ancora... solo infatuazione, nun hai mai provato ammoreee...Tu ca m'ha fatt crerere cà tu a me te na murivi, ma quant a bugie, me distrutt a vita mia. Ma chi immaginava che pe n'ata me lassav, mo ki more song ij solu , piango e soffro pe st'ammore.
Cosa farai, se poi lei ti lascerà? Ne soffrirai e di me ricorderai. Sulu accussì puoi immaginà k male me saput fà...e pure a te adda capità sulu accussì tu puoi imparà. E' finita una storia d'amore, ma rest semp rint'o coreee. Tu ca me fatt crerere a un amore senza fine, t'agg ratu u' core e tu in cambio stu dolore. Nnt nn è nnt kell ca tu provi ancora... solo infatuazione, nun hai mai provato ammoreee. Tu ca me fatt crerere, cà tu a me te na murivi, ma quant a bugie, me distrutt a vita mia. Ma chi immaginava che pe n'ata me lassavi, mo ki more song ij solu , piango e soffro pe st'ammore... Tu ca m'e fatt crerere cà tu a me te na murivi, t'agg ratu u' core e tu in cambio stu dolore. Nnt nn è nnt kell cà tu provi ancora... solo infatuazione, nun hai mai provato ammoreee...


text:
Qual'hè chì cunnosce u nome d'issi fiori?
-
comu si chjamerà issu fiore? Nomu corsu: ??, Nomu francesu: Satyrion mâle, Orchis mâle, Nomu scentificu: orchis mascula
-
comu si chjamerà issu fiore? Nomu corsu: ??, Nomu francesu: Homme pendu, Nomu scentificu: Aceras anthropophorum
-
comu si chjama issu fiore? Nomu corsu:?? , Nomu francesu: Ophrys bécasse, Nomu scentificu: Ophrys scolopax
-
comu si chjama issu fiore? Nomu corsu:?? , Nomu francesu: Orchis de Provence, Nomu scentificu: Orchis provincialis
-
comu si chjama issu fiore? Nomu corsu:?? , Nomu francesu: Orchis tridenté, Orchis dentelé, Orchis à trois dents, Nomu scentificu: Orchis tridentata
-
comu si chjama issu fiore? Nomu corsu:?? , Nomu francesu: Grassette corse, Nomu scentificu: Pinguicula corsica


text:
Catanzaru
Catanzaru (o Catanzharu) è lu capulocu dâ Riggiuni e dâ Pruvincia, havi 95.000 abbitanti e è lu secunnu cumuni calabbrisi pi pupulazzioni. E' canusciutu puru comu "Città ntra 'i dù Mari" o "Città dî tri Munti", è nu mpurtanti centru turìsticu estivu e nvirnali. E' ntô menzu di n'ària metrupulitana di 180.000 abbitanti chi và di li paisi custeri dâ Sellia Marina a Soveratu e arcunu paisi dâ Sila comu Jimiglianu e Pentuni.
Pusizzioni[cancia | cancia la surgenti]
E' ntô menzu dô Golfu di Schidaci nta l'ìstimu di Catanzaru, unni sulu 35 km sipàranu lu Mari Joniu di lu Mari Tirrenu. Lu tirritoriu cumprenni la zona dâ marina cu nu portu pischirecciu e li munti dâ Sila darreri. Lu centru stòricu è custruitu supra tri munti: dô Viscuvatu, di San Trifone e di San Giuvanni e è circunnatu di dù "hjiareddi" nmenzu di li quali si stenni lu restu dâ cità finu a lu mari.


text:
Paul Cézanne
Paul Cézanne (Aix-en-Provence 19 di jinnaru 1839 – 22 di uttùviru 1906) fu nu cèlibbri pitturi francisi.
Biografia[cancia | cancia la surgenti]
Ntô 1858 si scrissi a giurisprudenza, addunànnusi però di nun èssiri purtatu pê studî; dicidìu perciò di friquintari la scola dî beddi arti a Aix-en-Provence e succissivamenti si trasfirìu a Pariggi (1861) unni friquintau l'Académie Suisse e canuscìu àutri artisti comu Camille Pissarro, Pierre-Auguste Renoir, Claude Monet, Alfred Sisley e Frédéric Bazille.


text:
Granni uraganu dû 1780
Lu granni uraganu dû 1780 è cunziddiratu unu dî cicluna trupicali cchiù dannìfici mai vistu. Circa 22.000 pirsuni mureru quannu la timpesta addijittau â Martinica, â Sint Eustatius e ê Barbados tra lu 10 di uttùviru e lu 16 di uttùviru [1]. Cci foru migghiara di morti puru â larga.
L'uraganu curpìu li Caraibbi duranti la Rivuluzzioni Miricana e causau pisanti pirduti ntê flotti Britànnici e Francisi ca si cuntinnìanu lu cuntrollu di l'aria. La flotta cumannata di l'Ammiragghiu Ngrisi George Rodney, ca stava viaggiannu di New York a l'Antilli, fu dispersa e danniggiata dâ timpesta. Agghicati ê Barbados, l'ammiragghiu truvau ottu dî dòdici navi c'avìa lassatu e li sô equipaggi annijati.
La staciuni di l'uragani atlàntici tra lu 1780 e lu 1789 fu ùnica, 'n quantu cuntau 3 uragani ca causaru armenu 1000 vìttimi ognunu; tutti li tri si virificaru 'n uttùviru. [2]
Li macchî sulari riggistraru un piccu record ntô 1780, lu liveddu cchiù àutu di tanti sèculi. Stu ciclu sulari, tra lu 1775 e lu 1785, cumprenni un granni nùmmuru d'uragani fatali: 3 dî peji 10, 6 dî peji 25 di l'ùrtimi quattrucentu anni. [3]
Vuci currilati[cancia | cancia la surgenti]
Liami sterni[cancia | cancia la surgenti]
- The Deadliest Atlantic Tropical Cyclones, 1492–1996, by Edward N. Rappaport and Jose Fernandez-Partagas
- Natural Disasters: Hurricanes, by Patrick J. Fitzpatrick, ABC-CLIO Inc. 1999, ISBN 1-57607-071-9


text:
Ìsula di Pasqua
L'ìsula di Pasqua è n'ìsula di l'oceanu Pacificu ca appartèni a lu Cili.
È una di li ìsuli abbitati cchiù isulati dû munnu. Lu sò tirritòriu havi 4 vurcani, ca su: Poike, Rano Kau, Rano Raraku e Terevaka.
Noti su li so' moai, li stàtui di pètra ca s'attròvano ntî costi. L'uràriu standard è di 6 uri all'annarìri arrispettu di l'UTC. Lu sò clima è subbitropicali, ccu timpiraturi ca s'aggiranu attornu li 21 gradi, ccu nu sbalzu tèrmicu nullu tra nna riggioni a l'âutra.
L'ìsula di Pasqua havi solamenti 30 speci di viggitali ndìgini, pirchì ntô 1010 happi a aviri na difurestazioni.


text:
Cunsigghiu d'Istitutu
Lu Cunsigghiu d'Istitutu (CdI) eni l'òrganu culliggiali (D.P.R. 416/1974) furmatu dî vari cumpunenti di l'Istitutu e si ntiressa dâ gistioni e di l'amministrazzioni trasparenti di l'istituti sculàstichi pùbbrici e parificati statali taliani.
St'òrganu elàbbura e adotta atti di caràttiri ginirali ca hannu a chi fari cu lu mpiegu di li risorsi finanziarî assignati dû Statu, di l'Enti pùbbrici e privati.
Nta st'òrganu sunnu prisenti: rapprisintanti di li studenti (pî Scoli sicunnàrii di secunnu gradu), rapprisintanti di li nzignanti, rapprisntanti di li ginituri e rapprisintanti dô pirsunali A.T.A..
Lu Diriggenti sculasticu ni fà parti comu membru di dirittu.
Lu nùmmiru di li cumpunenti dô C.d.I. cancia a secunna dô nùmmiru di studenti scrivuti nti l'Istitutu.
Ogni rapprisintanza veni eletta ô nternu dâ sò cumpunenti pi menzu d cunsultazzioni eletturali piriodicamenti fatti usannu lu mètudu maggiuritàriu dintra a l'Istitutu.
La Prisidenza dô Cunsigghiu eni eliggiutu ntra li ginituri cu votazzioni unni li elitturi sunnu cumposti di tutti li cumpunenti dô Cunsigghiu a scrutiniu sicretu.
Di lu cunsigghiu nun faci parti lu diritturi amministrativu ca pirò veni a li voti chiamatu pi chiarimenti supra li bilanci.
Lu Cunsigghiu, o sò nternu, esprimi tramiti elizzioni, na giunta esecutiva, unni lu prisidenti eni lu Diriggenti sculasticu e lu diritturi amministrativu è lu sicritariu: tutti dui di dirittu.
Ogni àutra cumpunenti eni rapprisintata di na pirsuna sula.
Di norma havi lu còmpitu di priparari li travagghi dô Cunsigghiu stabbilennu l'Òrdini dô jornu e di curari la curretta esecuzzioni di li dilìbbiri dô Cunsigghiu stissu.
Pei cumpunenta ro Cunsigghiu e ra Giunta nun veni irogatu cumpenzu icunomicu a nissun titulu.
Ricintimenti lu Ministru ra Pubblica Istruzzioni Giuseppi Fioroni (2006/2008) proponiu na mudifica a l'Organi Culliggiali, iquiparannu i scoli e i funnazzioni e prupunennu ca, oltri ai rapprisintanti iletti rei quattru cumpunenti (studenti, genitori, docenti e personale A.T.A.) putieunu ssiri numinati macari pirsuni ca arrapprisintaunu enti lucali o privati sustinituri ra scola.
Ma a cosa nun ciappi secuitu.
Putiri dicisiunali[cancia | cancia la surgenti]
Lu Cunsigghiu d'Istitutu havi putiri dicisiunali supra a :
- lu prugramma annuali e lu cuntu cunzuntivu;
- l’aduzzioni dô P.O.F. (Pianu di l'ufferta furmativa);
- l'accattari e rinnuvari li stigghi sculàstichi;
- l’adattamentu dô calannariu e l'urariu sculasticu;
- a prucrammazzioni di l'attivitati di ricupiru, di l'attivitati extrasculastichi e di li viaggi d'istruzzioni;
- li critèrii ginirali rilativi a la furmazzioni di li classi
Lu CdI inoltri pò esprimiri pareri ca vènunu virbalizzati supra l’andamentu ginirali di la scola.
Cumpusizzioni dô Cunsigghiu ntê scoli cu cchiù picca di 500 studenti[cancia | cancia la surgenti]
- Lu Diriggenti sculasticu (sempri prisenti comu cunsigghieri di dirittu e dunqui nun eliggiutu comu a tutti l'àutri cunsigghieri nta na manera dimucràtica)
- 6 ducenti
- 3 ginituri
- 3 studenti
- 1 membru dô pirsunali ATA
Cumpusizzioni dô Cunsigghiu ntê scoli ccu cchiosai di 500 studenti[cancia | cancia la surgenti]
- Lu Diriggenti sculasticu
- 8 ducenti
- 4 ginituri
- 4 studenti
- 2 membri dô pirsunali A.T.A.


text:
Roy Orbison
Roy Kelton Orbison (23 di aprili, 1936 – 6 di dicemmiru, 1988) câ nciuria "the big O" (la granni O) era nu cantanti miricanu di rock and roll chi appi na carrera di na trintina d'anni.
La sò vita[cancia | cancia la surgenti]
Natu a Vernon, Texas, Orbison criscìu ntôn paiseddu nicu. La mùsica facìa na parti mpurtanti nnâ vita dâ famigghia.
La sò cchiù granni canzuna di successu era Oh Pretty Woman dû 1964. Jìu a nùmmiru unu ntê Stati Uniti e nni vinnìu cchiù di setti miliuna di copî.
Àutri canzuni di successu[cancia | cancia la surgenti]
Links[cancia | cancia la surgenti]


text:
2000
- Sta pàggina è supra l'annu 2000. Viditi 2000 (nùmmuru) ppi àutri significati.
2000 è n'annu chi cuminza di sabbutudìa e puru:
- L'annu ntirnazziunali di la Culura di la Paci.
- L'annu ntirnazziunali di la Matimatica.
Dicenni: 1950ini - 1960ini - 1970ini - 1980ini - 1990ini - anni 2000 - anni 2010 - anni 2020 - anni 2030 - anni 2040 - anni 2050
Anni: 1995 - 1996 - 1997 - 1998 - 1999 - 2000 - 2001 - 2002 - 2003 - 2004 - 2005
Abbinimenti[cancia | cancia la surgenti]
- 1 di jinnaru: Europa - Puru ppi la Grecia vàlunu l'Accordi di Schengen
- Frivaru: la nazziunali italiana di Rugby trasi ntô pristiggiusu turneu dî Sei Nazzioni (prima èrunu Cincu Nazzioni)
- 16 di giugnu: a Roma parti l'hackmeeting 2000
- 12 di austu: Esplusioni di lu suttumarinu russu Kursk
- 15 di sittèmmiru: L'atleta australiana Cathy Freeman grapi ufficiarmenti li Jòcura Olìmpici di Sydney, addumannu la ciamma olìmpica.
- 31 di dicèmmiru: Finisci lu vintèsimu sèculu e lu secunnu millenniu d.C.
Pirsunaggi[cancia | cancia la surgenti]
Nati[cancia | cancia la surgenti]
Morti[cancia | cancia la surgenti]
- 13 di aprili: Giorgio Bassani, scritturi italianu
- 5 di maiu: Gino Bartali, ciclista italianu
- Giuseppe Vita detto Martinez, pitturi italianu
- 6 di giugnettu: Władysław Szpilman, cumpusituri pulaccu
- 5 di austu: Alec Guinness, atturi ngrisi
- 25 di austu: Carl Barks, fumittista amiricanu
- 2 di sittèmmiru: Elvera Sanchez, ballirina statunitenzi
- 31 di uttùviru: Kazuki, chitarrista dî Raphael
- 22 di nuvèmmiru: Emil Zátopek, atleta cecu
- 14 di dicemmiru: Mario Rossello, pitturi e sculturi italianu
Premiu Nobel
- Premiu Nobel pâ paci: Kim Dae Jung
- Premiu Nobel pâ littiratura: Xingjian Gao
- Premiu Nobel pâ midicina: Arvid Carlsson, Paul Greengard, Eric R. Kandel
- Premiu Nobel pâ fìsica: Zhores I. Alferov, Jack S. Kilby, Herbert Kroemer
- Premiu Nobel pâ chimica: Alan J. Heeger, Alan G. MacDiarmid, Hideki Shirakawa
- Premiu Nobel pi l'econumìa: James J. Heckman, Daniel L. McFadden


text:
UEFA Champions League
La UEFA Champions League pi lu nnomi ngrisi "lia dî campiuna" 'n sicilianu, havi li megghiu squatri europei di palluni.
Li megghiu squatri sunnu chiddi chi vinceru lu campiunatu nnâ sò lia cchìu àuta d'ogni nazzioni. Li campiunati (e àutri squatri chi finìscinu ntâ classificazzioni tra li secunna e quarta pusizzioni) fannu li partiti ntra d'iddi stissi.
Nfini, doppu na seria di finali d'eliminazzioni, cu vinci l'ùrtima partita vinci la Coppa di Campiuni. Ntô 2010 fu l'Inter ca vincìu l'ùrtima coppa, battennu lu Bayern Monaco 2:0. Ntô 2011 fu lu Barcillona ca battiu lu Manchester United pi 3:1.


text:
1963
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 10 di maiu: Musica rock: Li Rolling Stones, si riggistranu pâ prima vota.
- 16 di giugnu: Cosmunauta suvietica, Valentina Tereshkova, è la prima fimmina a viaggiari fora dâ Terra.
- 5 di austu: Li Stati Uniti, lu Regnu Unitu, e l'Unioni Suvietica si fermanu un accordu pû disterru dî testi nucliari.
Nati[cancia | cancia la surgenti]
- 17 di frivaru: Michael Jordan, jucaturi di palla a canistru miricanu
- 18 di maiu: Pippu Pollina, cantanti sicilianu
- 7 di giugnu: Robbertu Alagna, cantanti liricu di uriggini siciliana
- 22 di austu: Tori Amos, cantanti miricana
Morti[cancia | cancia la surgenti]
- 23 di jinnaru: Józef Gosławski, fu nu scultore i medaglista pulacco
- 11 di uttùviru: Edith Piaf, cantanti francisi
- 24 di nuvèmmiru: Lee Harvey Oswald, nutèvuli assassinu miricanu prisuntu


text:
Benitu Mussolini
Benito Amilcare Andrea Mussolini (29 di giugnettu 1883 - 28 di aprili 1945) era dittaturi d'Italia dû 1922 ô 1943. La sò pulitica fu carattirizzata di n'espansionismu ntê culonî di l'Africa, in Albania e n Grecia, siguita di na diriva dittaturiali cu lu cultu di la pirsunalità. La sò allianza cû la Girmania di Hitler duranti la secunna guerra munniali sinnau la fini dô sò riggimi.
Biografìa[cancia | cancia la surgenti]
Accuminzau la sò carrera di pulìticu comu sucialista, ma quannu vosi ca l'Italia pigghiassi parti â Prima guerra munniali appi a lassari lu partitu pi forza. Mussolini criau l'idioluggìa dû fascismu chi è nàutra forma di tutalitarismu, chi signìfica ca lu statu cuntrolla tutti l'affari dâ sucitati.
Nta lu uttùviru dû 1922, accumpagnatu dî soi camisi niuri, fici la sò cèlibbri marcia su Roma. Lu re Vittorio Emanuele III lu ammitau a furmari nu cuvernu e lu fici primu ministru. Mussolini custituìu un cabinettu di larga cualizzioni e tanti spiraru ca era na ndicazzioni dâ nurmalizzazzioni d'affari dû cuvernu.
Ma Mussolini nun ntinnìu mai a riturnari ôn prucessu dimucràticu e anzi appi lu sonnu di ricriari nu Mperu rumanu mudernu. N'attribbutu dû Fascismu (e puru dû Nazismu) è lu cchiù granni militarismu. Ntô 1923, attaccau l'ìsula di Corfù. Ntô 1935, attaccau lu paisi africanu di Abissinia (chiamatu ora Etiopia), chi fu occupatu ntô 1936. Pi chissu l'Italia fu jittata fora dâ Liga di Nazzioni. Ntô 1939, occupau puru l'Albanìa.
Ntô 1936, Mussolini firmau lu pattu d'acciaiu, furmannu la culliganza cu Adolf Hitler, lu dittaturi dâ Girmania pi tutta la Secunna guerra munniali. Ntô 1940, mannau n'asèrcitu ntâ Grecia, ma fallìu a cunquista. Ntô 1943, li forzi alliati traseru 'n Sicilia e di stu puntu, lu putiri di Mussolini addiventa cchiù dèbbuli. Doppu picca tempu vinni arristatu; pruvau a fujiri in Svìzzira ma fu aggarratu e ammazzatu di partisani abbicinu Milanu.


text:
1826
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
Nati[cancia | cancia la surgenti]
- 17 di sittèmmiru: Georg Friedrich Bernhard Riemann, matimàticu tedescu.
Morti[cancia | cancia la surgenti]
- John Adams, prisidenti dî Stati Uniti
- Thomas Jefferson, prisidenti dî Stati Uniti
- 22 di giugnettu: Giuseppi Piazzi, astrònumu a Palermu, scuprituri dû pianeta nanu Cèriri.


text:
Storia dâ Sicilia
La storia dâ Sicilia si pò spartiri'n èbbichi assai pricisi, signati di li nvasioni ca l'ìsula subbìu di l'antichitati nzinu a ora.
Ìndici
Pristoria[cancia | cancia la surgenti]
'N Sicilia ci sunnu tracci di l'omu di lu X millenniu a.C. , nintra la Grutta dû Ginuvisi nni l'Ìsula di Livanzu, 'ncapu lu Munti Pillirinu, nintra la grutta di l'Addaura, e p'a jiri lu Gulfu di Casteddammari, nintra la grutta di l'Uzzo e nintra la grutta di San Tiudoru a Acquiduci 'n pruvincia di Missina.
Di l'èbbica dû brunzu s'attruvaru tracci di cumunitati p'a jiri a Notu, Thapsos e nnâ zona di Milazzu.
Ntô tardu pirìudu di l'èbbica dû bronzu, li Micinei n crisi pi mutivi pulìtichi e ecunòmichi, accuminciaru a spiriri dâ scena miditirrània. Ô sò postu arrivaru dû nord àutri pòpuli. Ellanico di Mitilene, cunta dî Siculi e dî Ausoni, mannati arrassu di l'Enotri ammeri ô 1260 a.C..
Ntra lu sèculu XIII a.C. e lu sèculu VIII a.C. (pirìudu prima di l'arrivata dî Greci 'n Sicilia), l'ìsula era spartuta ntra quattru pòpuli: li Siculi, li Sicani, li Èlimi e li Finici
Èbbica greca[cancia | cancia la surgenti]
L' èbbica greca n Sicilia è para cû pirìudu dâ Grecia clàssica e va di la spirduta di l'uttavu sèculu a.C., câ funnazzioni dî primi culonî, ô spèrdiri dû terzu sèculu a.C. e la cunquista rumana di Sarausa.
Secunnu Tucìdidi, li Calcidisi, cu a capu Teocli, fôru li primi greci ca vìnniru ‘n Sicilia e frabbricaru la prima culonia greca chiamata Naxos, agghiri lu 735 a.C. Picca tempu doppu vìnniru li Corinzi e frabbricaru Sarausa vicinu li terri margigni di Siraca. Un pòpulu vinutu di Creta frabbricau Gela e doppu, agghiri lu 580 a.C, Girgenti, chi lu pueta Pindaru chiamau la cchiù bedda cità di li murtali. Zancle canciau nomu e addivintau Missina nta lu 491 a.C., picchì fu accupata di un pòpulu scappatu di priggiunìa chi avìa origginatu a Messena nta la Grecia.
Èbbica finicia[cancia | cancia la surgenti]
A duminazioni finicia nta a Sicilia iniziau prima do u VIII secolo a.C., ca a criazzioni di alcuni culunii ntâ zona uccidintali di l'isula, e finìu lu 241 a.C., cu la vittoria di li Romani ni la prima guerra pùnica. Lu piriudu ca l'isula fu cuvirnata di Cartàggini è nintra sta dinominazzioni.
Èbbica rumana[cancia | cancia la surgenti]
L' ébbica rumana dâ Sicilia si pò fari accuminciari ntô 227 a.C. Duranti li guerri pùnichi li rumani traseru 'n Sicilia, e picca a picca batteru li cartagginisi a ovest e li greci ntê costi urientali.
Cuvirnata di nu prituri e di dû chisturi, la Sicilia è la prima pruvincia rumana. Grazzî ê dazzi 'n natura chi la Sicilia paja a Roma, l'ìsula assicura un quartu dî furnituri agrìculi chi agghìcanu ntâ capitali. L'ìsula ni stu pirìudu è sfruttata pi lu granu.
Ciciruni, priparannu l'accusa contra Verri, visitau la Sicilia e vitti chê sò occhi li dammaggî dâ pulìtica di supraffazzioni di Verri.
Di l'èbbica rumana restanu in Sicilia assai munumenti. Lû Teatru Grecu-Rumanu di Taurmina è unu di l'esempi cchiù mpurtanti. Ma l'anfiteatru rumanu di Sarausa e la Villa dû Casali a Chiazza sunnu puru esempi di architittura rumana in Sicilia assai rapprisintativa.
Èbbica vànnala[cancia | cancia la surgenti]
A duminazzioni vandala da a Sicilia accuminciau ntô 440, cu la conquista da parti di lu ré Genserico, e allistiu ntra lu 484 e lu 496, sutta lu regnu di Guntamundo, ca pirdìu l'ultima città vannala nta l'isola, Lilibeo.
Èbbica gòtica[cancia | cancia la surgenti]
In Sicilia, comu ntô restu di lu mpiru rumanu d'uccidenti la fini di lu mpiru rumanu cuincidìu cu li nvasioni barbari. Ntô 468 li Vànnali pigghiaru lu cuntrollu dâ Sicilia. Truvaru na terra rilativamenti sviluppata dû puntu di vista ecunòmicu, e cristianizzata. Puru ca doppu la divisioni di lu mpiru rumanu la Sicilia facìa parti ufficiarmenti di lu mpiru d'uccidenti, l'ìsula fu nfluinzata culturalmenti supratuttu dî bizzantini. Chistu era na cunziquenza dû fattu ca 'n Sicilia la civilizzazzioni greca e la lingua greca èranu ancora assai diffusi ntâ pupulazzioni, chi pi quarchi sèculu avìa statu rumanizzata a forza.
L' Ostrogoti cunquistaru la Sicilia ntô 491 sutta Tiuduricu. Lu regnu di Tiuduricu purtau la civilizzazzioni ostrogota ô sò màssimu. Tuttavia l'Ostrogoti àppiru a difènnirisi di l'attacchi bizzantini, comu chiddu di Belisariu, chi ntirruppi lu duminiu ostrogotu dâ Sicilia tra lu 535 e lu 549. Doppu l'asseggiu di Roma dû 549, l'Ostrogoti duminaru 'n Italia e 'n Sicilia ancora pi dui anni nzinu ô 551 quannu lu re ostrogotu Totila fù poi battutu dû ginirali bizzantinu Narseti mannatu di Giustinianu a libbirari l'Italia.
Èbbica bizzantina[cancia | cancia la surgenti]
L'ébbica bizzantina in Sicilia cuminza cu la cunquista dâ Sicilia all'Ostrogoti ntô 551, e si finisci cu l'uccupazzioni arabba dâ Sicilia, cuminzata a Mazzara ntô 827 e cumpritata ntô 878 cu la cunquista di Sarausa e quarchi annu doppu Catania e Missina. Pi tuttu stu pirìudu la Sicilia fici parti di lu mpiru bizzantinu. La prisenza e la cultura bizzantina supravvissi pi tuttu lu piriudu àrabbu grazzî â na rilativa tulliranza armenu nzinu a libbirazzioni nurmanna â fini di lu dudicèsimu sèculu
La Sicilia nta ddì sèculi era na terra di fruntera. Siddu finu a Custanti II la principali prioccupazzioni dû cuvernu bizzantinu era di difènniri l'isula dê barbari vinuti dû nord, doppu la morti di Mecèzziu, la Sicilia fu minazzata puru dê mussulmani, chi pruvarru a tràsiri ripitutamenti e sacchiggiaru la cità di Sarausa ggià ntô 669 o 670.
La fini dâ duminazzioni bizzantina dâ Sicilia è liata â vicènna di Eufemiu, nu ginirali bizzantinu, secunnu certuni vìttima dûn complottu. Li tassi dumannati dê bizzantini èrunu assai àuti, e iddu, assai carismaticu, agghiri lu 823 riniscìu a fàrisi elegghiri mpiraturi, cuntrullannu na Sicilia chi si vulìa nnipinnenti dû controllu bizzantinu. Quannu li bizzantini ripigghiarru lu controllu dâ Sicilia, Eufemiu dumannau l'aiutu di l'àrabbi di Kairouan, e ntô 827 participau ô sbarcu àrabbu a Mazzara, chi marcau l'inizziu dâ cunquista arabba dâ Sicilia, e la fini dû duminiu bizzantinu dâ Sicilia.
Èbbica àrabba[cancia | cancia la surgenti]
Ggià a pàrtiri dû VII sèculu, la Sicilia avìa statu obiettivu di ncursioni e saccheggi arabbi, ma li bizzantini tinèvunu e difinnevunu efficacimenti l'ìsula. La prima scurrirìa arabba abbinni ntô 652. N'autra abbinni lu 669, doppu la morti di Custanti II e di Mecezziu.
Sbarcati a Mazzara ntô 827, fallìscinu nu primu asseggiu a Sarausa, capitali bizzantina di l'ìsula, ma ntô 831 sunnu a Palermu. Ntô 877 lu ginirali Giafar Ibn Mohammed suttametti bona parti dâ Sicilia urientali e Sarausa tumma l'annu doppu. Ntô 903 l'àrabbi cuntròllanu tutta la Sicilia, chi è divisa 'n tri riggiuni. L'àrabbi prumòvinu l'attivitati culturali e cummirciali. Evìtanu di furzari la pupulazzioni a cunvirtìrisi a l'islam facennu paiari na tassa, la gezzia. Ntô 972 nu ducumentu cita nu quartieri abbreu a Palermu. Ntô 1038 li bizzantini, cumannati di Giorgiu Maniaci, ricunchìstanu pruvvisoriamenti la Sicilia, chi è ripigghiata di l'àrabbi picca tempu doppu. Lu 18 di maiu 1061 li Nurmanni tràsinu ntâ Sicilia. Ntô 1091 cu la citati di Notu li Nurmanni mèttinu 'n fini a la duminazzioni àrabba 'n Sicilia. La prisenza di na cumunitati àrabba cuntinuau armenu nzina â mitati dô sèculu XII, e è tistimuniata dû giògrafu àrabbu Al-Idrisi, chi vissi l'ùrtimi 40 anni dâ sò vita a Palermu e discrivi la citati china di jardina, chiesi, e muschei.
Ntû 948 lu terzu califfu fatimita al-Mansûr nòmmina emiru dâ Sicilia nu prìncipi dâ dinastìa kalbita: Al Hasan ibn Ali ibn al-Husayn, chi fà dâ Siqilya (Sicilia) nu statu nnipennenti. Sutta sta dinastìa àrabbu-siciliana l'emiratu di Sicilia addiventa na granni putenza marìttima, cummirciali e militari (e ntra l'armata di mari di Siqilya la storia arricorda Salim Ibn Rashid Al Katani (Salim di Catania).
È ntô tempu fatimita ca la Sicilia veni cunziddirata na terra biniditta di l'Islam. Accussì lu sustantivu àrabbu al-Jazeera (l'ìsula) s'ammisca ntâ liggenna cu n'àutra al-Jazeera: chidda mìtica dû misticismu islàmicu (sufismu), unni al-Jazeera signìfica p'antunumasia l'ìsula dî jardina vali a diri lu Paradisu Tirrestri di l'Islam.
Ntê rapporti cu l'Europa la Sicilia fatimita porta a l'Italia la scienza, la cultura, l'idei ca appoi sunnu â basa dû Rinascimentu talianu.
Èbbica nurmanna[cancia | cancia la surgenti]
Lu piriudu nurmannu in Sicilia accuminzau cu la trasuta a Palermu dê Nurmanni, chi carzarru l'àrabbi dâ cità, lu 10 di jinnaru dû 1072 ca nascita da Contea di Sicilia. I nurmanni purtanu paci, ricchizza ie nnipinnenza. Trasuti a Missina già ntô 1060, l'ìsula fu cunquistata cumplitamenti ntô 1091 quannu l'ùrtuma cità n manu àrabba tummau sutta lu duminiu nurmannu. L'èbbica nurmanna finisci cu lu spusalizziu di Custanza di Sicilia cu Enricu VI di Svevia, chi ricevu n doti lu regnu nurmannu ristatu senza senza àutri eredi.
Èbbica sveva[cancia | cancia la surgenti]
L'èbbica sveva accuminza cu lu spusalizziu di Custanza di Sicilia cu Enricu VI di Svevia, chi ricevu n doti lu regnu nurmannu ristatu senza senza àutri eredi. Pirsunaggi prutagunisti di stèbbica foru Fidiricu II di Hohenstaufen I di Sicilia, mpiraturi dû sacru rumanu mperu ie re dà Sicilia, Custanza di Sicilia sò matri e Enzu di Sardegna, re e pueta.
Èbbica aragunisa[cancia | cancia la surgenti]
L' èbbica aragunisi accuminciau cu la fini dî Vespri siciliani, quannu lu pòpulu sicilianu si rivurtau contra lu putiri angiuinu ntô 1282. La Sicilia ristau nnipinnenti comu Regnu dò 1282 ò 1416 comu nnomi di Regnu di Triancria cu nà dinastia di re sò nasciuta nda Sicilia ma a cumannari jerunu cchiò ssai i nobbili tipu i Baruni ie i Conti siciliani. Ntò 1416 accumincia ppà Sicilia u piriudu viciriali ma la nnipinnenza amministravita arristau cu nnu cuvernu centrali ie nu parlamento ca ricìa sempri nzoccu fari. Ntô 1479 la curona d'Aragona è juinciuta â curona di Spagna e a partiri di sta data si cunveni di definiri n'àutru periudu dâ storia siciliana, cioè l'èbbica spagnola. Accuminciau r'accussì u secunnu piriudu viciriali.
Èbbica spagnola[cancia | cancia la surgenti]
Lu Regnu di Sicilia trasìu ntâ l'imperu spagnolu-asburgicu quannu lu Regnu di Castigghia si funniu cu la Curona d'Aragona, ntô 1479. L'abbrei foru scacciati ntô 1492 (comu succidìu pi tutti li tirritorî sutta la curuna spagnola). Chistu fu lu piriudu viciriali cchiu longu ie cchiù tintu pi tutta la Sicilia e pe territori sutta l'Asburgici, spatti nda l'isula ie nda autri banni tipu a Napuli, nda Sardegna, nda Catalogna ndo Benelux, ndo Portogallu, nda Polonia ci fonu rivolti sanguinosi pa genti ca vulia la nnipinnenza totali ie nun vulìa chiù siri nu viciregnu ma nu regnu veru ie propriu cummannatu direttamenti ndò posto de vari re. E ntô 1693 nu tirrimotu curpìu tutta la parti orientali di l'ìsula. La ricustruzzioni ntô stili baroccu sicilianu fu parò mprissiunanti pì maistranzi e architetti mpignati ntê citati novi chi rinasceru.
Èbbica piemuntisa[cancia | cancia la surgenti]
La duminazzioni sabauda ntâ Sicilia accuminciau lu 10 di giugnu 1713, quannu ci fu lu passaggiu di l'ìsula di Fulippu V a Vittòriu Amideu II, e spirdìu ntô 1720, quannnu Carru VI nvasi l'ìsula e la scanciò câ Sardegna.
Èbbica burbònica[cancia | cancia la surgenti]
Poi dû Congressu di Vienna dû 1815, ca ristabbilìu li munarchi di l'Europa nta lu tronu c'avianu pirdutu nta l'èbbica napuliònica, lu rè Firdinannu I°, già rè Ferdinannu IV di Nàpuli e di Sicilia, si fa attribuiri lu Regnu di Napuli c'avìa pirdutu ntû 1806 e l'ottu di dicèmmiru dû 1816 unisci li dui regni criannu accussì lu Regnu dî Dui Sicili.
La supprissiuni furmali dû Regnu di Sicilia ie rò Parlamentu fici nàsciri ntâ tutta â Sicilia muvimenti di prutesta e lu 15 di giugnettu dû 1820 li nnipinnintisti ansùrgunu e stabbilisciunu nu cuvernu a Palermu (18-23 giugnettu), prisidutu dû prìncipi Paternò. Lu rè ci manna contru l'esèrcitu ca, a l'òrdini di Florestano Pepe e Pietro Colletta, lu 7 di nuvìmmiri 1820 ripigghia l'ìsula ammazzannu un saccu ri siciliani e ristabbilisci la munarchìa assuluta. N'àutru motu nnipinnintista scoppia a Palermu. Cu Ruggeru Settimu la Sicilia havi 17 misi di nnipinnenza, ma lu re Ferdinandu jittau bummi a Missina, Palermo ie ndà tutta la Sicilia, cumminannu na stragi macari che nnuccenti ca vuliunu la sò terra libbira.
Li cummerci dû sùrfaru (lu petroliu di l'èbbica), dû sali, li seterî, la gnustria e la ncignirìa marìttima, facianu di l'ìsula na zona nun tantu ricca ma unni si putìa campari, ma mai ricca quantu Napuli e li sò banni picchì cchiui la Sicilia ava divintatu na pruvincia napulitana, rifatti ndò periudu burbonicu la Sicilia appi n'epidemia, ie na crisi economica prolungata ca fici scuppiari a rivolta nnipinninista dò 1848 contru o cuvernu burbonicu. Lu Bancu di Sicilia e chiddu di Napuli avianu nzèmmula li dui terzi di l'oru e dâ ricchizza di tutta l'Italia: li stati cchiù pòviri mmèci eranu cetti runi dô nord Italia unni c'era puru cchiò granni migrazziuni agghiri la Merica miridiunali (ntô particulari, l'Argintina). La migrazziuni a ddu tempu iera cchiò picca nda Sicilia.
Èbbica cuntimpurania[cancia | cancia la surgenti]
Ntô 1860 la Sicilia fu attaccata da spidizzioni di li 1000 di Garibaldi. La Sicilia fu ancora cchiù divastata militarmenti e ecunumicamenti: straggi, distruzzioni, saccheggi pòrtanu na l'ìsula ancora cchiù miseria peggiu di chidda ca ci fu ne rivolti burbonichi di lu 1848 quannu a Sicilia fu distruruta di li burbuna. Ntô 1866 Palermu si ribella e dichiara l'innipennenza dâ Sicilia di l'Italia, ma lu ginirali Raffaele Cadorna (patri di Luigi Cadorna) pigghia a bummi la cità la ripigghia.
La guerrigghia di risistenza ca dura pì decenni, e a riprissiuni piamuntisi fannu cintinara di migghiara di vìttimi e finisci câ migrazziuni di massa ca nta l'anni porta miliuna di siciliani fora ('n particulari nta li Stati Uniti d'America).
Ntê stissi anni (1870-1945) ntô munnu mpera lu «razzismu scentìficu», e la cchiùparti di l'antrupòlugi e dî criminòlugi taliani (li cchiù famusi sunnu (Cesare Lombroso, Luigi Pigorini, Arcangelo Ghisleri, Guglielmo Ferrero, Enrico Ferri), e puru siciliani comu Giuseppe Sergi e Alfredo Niceforo scrìvinu e ripètunu ntê cunvegni taliani e ntirnazziunali ca li siciliani hannu statu parzialmenti «cuntaminati» di geni d'orìggini africana e câ cultura siciliana eni primitiva e nferiori. Sta cunclusioni ha statu puru accittata dû cuvernu e dî polìtici taliani (atti dâ cummissiuni d'indaggini ntâ Sicilia dû 1876).
Li criminòluggi dissiru ca si capisci accussini la «natura viulenta» e la cultura «criminali» dè siciliani. Stati miricani comu l'Alabama cunzìderanu li siciliani «non-whites» e li suttapòninu a l'apartheid. A Ellis Island (New York) l'immigrati taliani foru spartuti: taliani dû nord (janchi) di na banna, chiddhi dû sud e di li isuli di n'àutra. La Dillingham Commision dû senatu dî Stati Uniti (atti dû 1911) stabbilisci ca l'italiani dû sud nun sunnu uguali a chiddhi «janchi» dû nord e ca li siciliani àvinu forti nfluenzi «nigroidi». Ntâ sta manera si spiega l'orìggini dû preggiudizziu . Sta discriminazziuni, nta autri maneri, dura dû 1890 ô 1940.
Ntô 1943, duranti la Secunna guerra munniali, la Sicilia, occupata dî forzi tudischi, fu lu tiatru di n'azzioni di libbirazzioni di la parti dî forzi alliati canusciuta comu Opirazzioni Husky. St'opirazzioni signau puru l'inizziu di la libbirazzioni taliana dû nazi-fascismu, chi allistiu lu 25 di aprili dû 1945.
La situazzioni 'n Sicilia jera sparti assai cunvulsa. Ntra lu 1941 e lu 1943 accuminciaru 'n Sicilia l'azziuni di l'EVIS (Esercitu Vuluntariu pi l'Innipinnenza Siciliana) cumannatu di Antonio Canepa, ca fu ammazzatu lu 17 di giugnu dû 1945. Ma nasceru àutri muvimenti ca custrìncinu lu Rè Umberto I di Savoia a firmari un pattu cu lu Statutu d'autonumia spiciali (1946). Lu statutu duna â Sicilia assai putiri sò, ma nun desi mai la nnipinnenza totali (maggistratura, pulizzìa, scoli, univirsità riggiunali, trasporti, e autonumìa fiscali), ma stu statutu nun ha datu li risurtati spirati, puru picchì nun hà statu mai appricatu.


text:
Nflazzioni
Lu tassu di nflazzioni, misuratu in pircentuali, e rilativu a na Paisi è lu canciamentu dû liveddu ginirali dê prezza nti nu piriudu di n'annu. Veni calculatu di urganismi ufficiali (n Italia eni l'ISTAT) supra la basi di na lista di beni di cunsumu rapprisintativi di la spisa annuali di n'abbitanti.
La nflazzioni pò essiri carculata puru pi catigurìi di beni di cunsumu e pò essiri diversa a secunna dê catigurìi di prudottu ca si cunsidira. Pi esempiu li prudotti tecnulòggici hannu la tinnenza a aviri tassi di nflazzioni assai mudesti, o addirittura nigativi (veni a diri ca li prezza scìnnunu ogni annu), cuntrariamenti ê materi primi e ê prudotti raffinati comu la binzina, lu cui tassu di nflazzioni è storicamenti cchiù àutu di la nflazzioni media.


text:
Gaza
Cità palistinisa, Gaza duna lu nomu puru a l'omònima striscia di tirritoriu tra lu cunfini egizzianu, lu disertu israelianu, e lu stremu sud esti dû mari Meditirraniu, chi nzèmmula â Cisgiordania forma lu tirritoriu di l'auturità palistinisa.
Cità d'orìggini assai antichi, Gaza fu a lu nizziu di l'èbbica cristiana nu fuculari dâ diffusioni dû cristianèsimu. Mònici comu S. Ilariuni, foru assai attivi attraversu viaggi pi tuttu lu tirritoriu di lu mperu remanu di l'èbbica.
La striscia di Gaza[cancia | cancia la surgenti]
Oi la striscia di Gaza è n'ària nica-nica misa ppi longu ntâ costa dû Miditirràniu, tra l’Eggittu e l'Israeli, longa 40 chilòmitri e làrica 10, unni càmpanu cchiossai di 1,4 miliuna di palistinisi, cu na dinzitati abbitativa, dunca, di 3.500 pirsuni pi chilòmitru quatratu.
Li cunfini vìnniru stabbiliti ntô 1948, doppu ca si criàu lu statu d’Israeli. Nzinu ô 1967 vinni accupata di l'Eggittu e, appoi, passau sutta a Israeli. Ntô 2005 l’asèrcitu srailianu s'arritirau dâ "Striscia", ma cuntìnua a cuntrullàrini li cunfini, lu spazziu aèriu e lu mari.
Ecunumìa[cancia | cancia la surgenti]
La pisca, ca era l'attivitati principali, vinni pruibbita ntô 2006 e 35.000 pirsuni, ca campàvanu cu idda, ristaru senza sustegnu ecunòmicu.
Tutta la pupulazzioni campa nta na situazzioni ecunòmica e suciali assai-assai malamenti e dipenni cumpretamenti di l'aiuti assistinziali, e chistu macari picchì li cuntìnui chiusuri dê vàlichi nun pirmetti li spuratazzioni. Macari lu "Prucramma munniali pi l'alimentazzioni" dê Nazzioni Uniti (WFP) fici n'appellu suttaliniannu ca la cumunitati ntirnazziunali avissi a pigghiari comu urgentìssima e priuritària la suluzzioni dâ traggèdia umanitària di Gaza.


text:
Antoniu Canova
Antoniu Canova (Possagnu, 1 di nuvèmmiru 1757 – Venezzia, 13 di uttùviru 1822) fu nu sculturi italianu. E' arritinutu lu cchiù granni ispunenti dû Neuclassicismu.
La sò arti e lu sò geniu àppiru na nfluenta granni ntê scurtura di l'èbbica. Ntra li sò òpiri Amuri e Psichi e la statua di Paulina Borghesi stinnuta.
Lijami di fora[cancia | cancia la surgenti]
- (IT) Museu Canova
- (IT) antoniocanova.it
- (IT) Opiri di Canova
- (IT) Biugrafìa e fotugrafìi di li òpiri
- (IT) Lu babbìu di Canova a li Mericani


text:
Assèdiu di Girgenti (406 a.C.)
L'assèdiu di Girgenti appi locu nnû 406 a.C. tra li forzi sicilioti e li cartagginisi cummannati da Annibali Maguni e Imircuni II (dopu la morti di Annibali). Lu nterventu cartagginisi fu dicisu pi cunsicuenza a li ncursioni sicilioti nnî tirritori punichi n Sicilia.
Ìndici
Ntruduzzioni a la battagghia[cancia | cancia la surgenti]
Ncursioni sicilioti[cancia | cancia la surgenti]
Mentri li cuverni di Sarausa e Girgenti pigghiaru sulu misuri privintivi, lu ginirali n esiliu Armocrati, accuminciau a pigghiari na pusizzioni cchìu cummattiva pi l'attaccu di Cartaggini nnî battagghi di Silinunti e Imera, spirannu ca li sò azzioni li avissìru pirmissu di turnari a Sarausa assumennu na pusizzioni pulitica. Armocrati ricugghìu 2.000 òmini (tra mircinari e ex citatini di Imera) e cincu navi mpustannu la sò basi nnî ruvini di Silinunti, la sò forza aumintau nzinu a 6.000 òmini cu li ex citatini di Silinunti. Accuminzau a attaccari n primu locu Mozzia, battennu li sò òmini, l'àutru ubbittivu fu la terra ntornu a Panormus. Nnû 407 a.C. scunfissi i citatini di Panormus (ammazzannu 500 di iddi). St'attivitati ci fici uttiniri sulu pupularitati tra li citatini sicilioti, ma nuddu ritornu ntâ citati matri.
Armocrati ricugghìu l'ossa ri morti Imirisi chi nun appiru sipurtura, e li nviau a Sarausa, stu gestu raffurzau la sò pupularitati nnî citati sicilioti, ma nun la fini dû sò esiliu, e purtau a la caruta di Diucli di Sarausa, ca scunfittu a Imera, lassau li ossa sinza sipurtura. Nfini tintau di urganizzari nu colpu di statu a Sarausa, d'unni murìu n battagghia.
Priparazzioni pâ battagghia[cancia | cancia la surgenti]
Sarausa e Girgenti àppiru na riazziuni ràpida pi priparari la difisa dopu la caruta di Armocrati. Sarausa dumannau aiutu a li citati da Magna Grecia e a Sparta, mentri nu ginirali di nomu Dafniu fu eliggiutu pi dirìggiri li forzi di cummattimentu. L'èsercitu sarausanu cuntava i grici di Kamarina, Messene, sicilioti di Gela, Magna Grecia e mircinari. Girgenti eliggiu lu ginirali spartanu Diuxippu cu na banna di 1.500 upliti e mircinari campani pi aumintari la sò forza a 10.000 òmini. Li citati granni comu Sarausa e Girgenti putìanu cuntari nzinu a 10.000 e 20.000 òmini, ca cu li mircinari e schiavi aumintava la forza cummattiva a 40.000 òmini, cchìu 40 tririmi.
Lu sinatu cartagginisi avìa uffertu a Annibali Maguni lu cumannu dâ spidizzioni, ca nti nu primu mumentu rifiutau, pi la ranni età, quannu lu sò parenti Imircuni II fu numinatu comu sò vici, Annibali misi a fari li priparativi pâ battagghia. A parti l'òmini cartagginisi, li truppi foru ricugghiuti puru n Africa, na Pinìsula ibbèrica e na pinìsula Italica, Cartaggini putìa d'accussì cuntari 120.000 òmini (60.000 sicunnu novi funti) e 120 tririmi.
Assèdiu di Girgenti[cancia | cancia la surgenti]
Dopu na brevi battagghia navali a Èrici, Annibali dicisi di lassari li sò navi da guerra a Mozzia e a l'inizziu dâ stati 406 a.C. avanzau a Girgenti. I citatini di Girgenti nun vulennu affruntari i cartagginisi, comu parti dâ priparazzioni, si jùnceru a lu nternu dâ citati. Na vòta ca l'èsercitu arrivau a Girgenti, Annibali nizziau la priparazzioni di l'assèdiu. Foru custruiti du campi furtificati, nu campi ntô latu uccidintali da citati cu l'èsercitu cullucatu a destra e a manca dû ciumi, l'àutru a urienti, bluccannu la strata pi Gela. Annibali nviau li sò cundizzioni prima di nizziari la battagghia: Girgenti avìa addivintari n'alliatu di Cartaggini, o avìa ristari niutrali mentri Cartaggini battagghiava cu l'àutri sicilioti. Lu cuvernu rifiutau li cundizzioni e si priparau a l'assartu cartagginisi. Pi la pusizzioni da citati, Annibali dicisi d'attaccari cu li turri d'assèdiu cuncintrannu l'attaccu nnî porti uccidintali, i cartagginisi arrinisceru a causari pèrditi, ma dopu na jurnata di battagghia nun rinisceru a furzari li porti, noltri, nni la notti i sicilioti nfucaru tutti i turri d'assèdiu. Ntantu na pistilenza curpìu i campi cartagginisi, ca pèrsiru abbastanti òmini, puru Annibali.
Fallimentu di l'assèdiu[cancia | cancia la surgenti]
Cu la morti di Annibali, Imircuni II pigghiau lu cumannu di l'èsercitu, lu sò primu duviri era chiddu di ricupirari lu murali dî sò òmini, dopu, d'urganizzari novamenti l'assèdiu pi uttèniri na migghiuri trasuta a la citati. A stu puntu Dafniu arrivau cu 30.000 òmini pi rùmpiri l'assèdiu, Imircuni purtau i mircinari nnû campu urintali pi ntircittari i sicilioti, mentri l'èsercitu principali ristau a cuntrullari Girgenti. Ntô primu mumentu i punichi rinisceru a criari difficurtati, ma finìu pi aviri la megghiu Sarausa, mentri l'èsercitu cartagginisi fuju lassanu n'arreri 6.000 morti.
Tiurìi di cuspirazzioni[cancia | cancia la surgenti]
Cu la fujuta punica, li citatini sicilioti dumannaru d'attaccari lu nimicu, ma li ginirali s'arrifiutaru timennu li cunsicuenzi di Imera. A stu puntu tra li citatini s'accuminciau a diffunniri la nutizzia ca li ginirali nun avìanu attaccatu picchì s'avìanu fattu accattari da Imircuni. Nu cunsigghiu puliticu cunnannau a morti i ginirali pi trarimentu, e a Dafniu vinìa cunsignatu lu cumannu ginirali.
Vittoria di Cartaggini[cancia | cancia la surgenti]
Di frunti a li nzufficienti quantitati di cibu, avìa nizziatu a crisciri lu puntu di ruttura tra i mircinari e Imircuni. Lu ginirali punicu sapìa d'un cunvogghiu navali di pruvvisti pi Girgenti, riniscìu d'accussì a cunvinciri i mircinari a ristari quarchi jornu suvecchiu rialannu a iddi oru e argentu. Li 40 mmarcazzioni punichi ca arrivaru da Mozzia e Panormus rinisceru a pigghiari li pruvvisti ca Sarausa vulìa purtari a Girgenti. Sta azziuni canciava la situazzioni, picchì i cartagginisi putìanu gòdiri dî pruvvisti, mentri Girgenti ora n'avìa bisognu. Cu lu mancari dû cibu i mircinari e l'èsercitu da Magna Grecia lassaru Girgenti, a mitati dicèmmiru 40.000 cristiani marciaru versu Gela, a stu puntu Cartaggini appi picca difficurtati a cunquistari la citati dopu n'assèdiu di 8 misi. Lu nvernu purtau Imircuni a nun muvirisi su Gela, ma a accamparisi a Girgenti nfinu a la primavera dû 405 a.C.. Nveci dopu ca Dafniu vinni accusatu di trarimentu, Dionisiu lu vecchiu divintau lu novu cummannanti ginirali.
Bibbliugrafìa[cancia | cancia la surgenti]
- Baker, G. P., Hannibal, Cooper Square Press, 1999. 0-8154-1005-0
- Bath, Tony, Hannibal's Campaigns, Barnes & Noble, 1992. 0-88029-817-0
- Church, Alfred J., Carthage, 4th, T. Fisher Unwin, 1886.
- Freeman, Edward A., Sicily: Phoenician, Greek & Roman, 3rd, T. Fisher Unwin, 1892.
- Kern, Paul B., Ancient Siege Warfare, Indiana University Publishers, 1999. 0-253-33546-9
- Lancel, Serge, Carthage: A History, Blackwell Publishers, 1997. 1-57718-103-4
- Warry, John, Warfare in The Classical World: An Illustrated Encyclopedia of Weapons, Warriors and Warfare in the Ancient Civilisations of Greece and Rome, Barnes & Noble [1980], 1993. 1-56619-463-6


text:
AIDS
L' AIDS, chi significa sindrumi di immunuddeficienza acquisita è na maladdìa chi si diffunnìu ntô munnu a partiri di l'anni '80. Si trasmetti attraversu lu sangu e lu sperma. Li causi sociali chi annu favurutu la diffusioni sunnu lu scanciu di siringhi usati ntê sieripositivi e li rapporti sessuali nun protetti. Li raccumannazzioni chi oi sunnu quasi unanimamenti applicati armenu ntê paisi uccidintali sunnu l'usu di siringhi monuusu pi li dipinnenzi di droga, e dû prisirvativu pi li rapporti sessuali.
Cuntatti sissuali[cancia | cancia la surgenti]
S'avissi pirò tèniri prisenti ca macàri si s'autilizza lu prisirvativu a sicurezza ca a maladìa nun si trasmètti nun è tutali (100% sicuru). Nta li spirimenta ri labboratoriu "in vitro" a purositàti ri lu prisirvativu parissi addimustrari ca èni praticamenti 'mpussibbili n'infizzioni ma nta li statistichi "in vivo" fuorru addimustrati ipisoti ri trasmissioni.
Ppi jautri 'nformazzioni a riguardu ppi piaciri taliàtivi a sizzioni "Lijami di fora"
La diffusioni è perciò oi assai lenta ntê paisi ucccidintali, unni fu forti nzinu â mità di l'anni '90. Ma ntê paisi n via di sviluppu, la diffusioni di l'AIDS è ancora nu prubblema assai gravi.
Li scienziati cercanu di truvari na cura difinitiva, ma ancora oi chista nun esisti. Esistunu sulu na triterapia, chi pirmetti lu bloccu dâ maladdìa senza guarìlla.
Lijami di fora in lincua angrisi[cancia | cancia la surgenti]
^ Crosby, R; Bounse, S (2012 Mar). "Condom effectiveness: where are we now?". Sexual health 9 (1): 10–7.:10.1071/SH11036. PMID 22348628.
^ "Condom Facts and Figures". WHO. August 2003


text:
Stesìcuru
Stesìcuru (640 a.C. - 555 a.C.) fu nu pueta lìricu grecu anticu. Lu locu di nàscita è Imera, chi currispunni a na lucalità vicina a Tèrmini ‘n Sicilia, na cità funnata dû sò patri; secunnu àutri putissi èssiri puru Metauru, n Calabbria. Era tra li novi pueti degni di rispettu tra li membri dâ scola ellenìstica di Alessandria. Comu pi l'àutri pueti lìrici, lu cchiossài dû sò travagghiu si persi, e ni restunu sulu frammenta e citazzioni di àutri travagghi. Secunnu certuni morsi a Catania unni la cità ci eriggìu nu munumentu òi pirdutu.


text:
Copyright
Lu copyright eni nu termini angrisi ca dinota na liggi ca runu a lu pruprietariu di nu scrittu, di na cumpusizzioni musicali, di nu libbru, di na fotugrafia, o di nautru travagghiu criativu, lu dirittu d'addicidiri chie ca l'autri ggenti ci ponu fari.
Li lieggi supra a lu Copyright rendunu chi facili ppi l'auturi fari sorda vinniennu li so travagghi.
Ppi lu copyright, nu travagghiu ppo ssiri cupiatu sulamenti si lu pruprietariu dunu lu pirmissu scrittu.
Pirsunu ca copìanu travagghiu ca eni prutettu da lu copyrigh senza pirmissu ponu ssiri puniti dâ leggi.
Di solitu na murta.
Nta autri casi cchiu seria, na pirsuna ca copìa lu travagghiu ca eni prutetti di copyright ppo ssiri macari ristatu e gghiri in galera.
Cu ci avi stu copyright?[cancia | cancia la surgenti]
Nta majuritati di li paisi, l'autura autumaticamenti anu lu copyright di tutti li travagghi ca fanu o creanu, finu a quannu nun ci rununu a quarchidunautru lu dirittu di copyright.
Nta majuritati di li paisi nun ceni bisognu d'arriggistrarisi ppi lu copyright, e quarchi paisi nun avi mancu pruciduri p'arrigistrari lu copyrigh.
Ma, 'nta li paisi unnu a riggistrazzioni eni dispunibbili, senza arrigistrazzioni, putissi ssiri difficili pruvari ca lu travagghiu apparteni a n'auturi.
Picciò eni na bona idea arrigistrarisi comunqui, spicriamenti si li travagghi su vinnuti ppi sorda.
Prubblimatichi cu lu copyright[cancia | cancia la surgenti]
Criativitati[cancia | cancia la surgenti]
Alcuni pirsuni anu l'opinioni ca li lieggi supra a lu copyright rennunu cchiu facili a genti criari travagghi nova e pinzari ppi nuovi idei.
Nta ogni casu, si l'auturi si varagna sordi ppi lu tiempu, lu sforzu e li sanaredda ca ci minti rintra, si pienza ca accussini iddu veni ncintivatu a fari cchiu ssai travagghiu nto futuru, e fari cchiu sorda ppi putiri supravviviri.
Ma autri pienzanu ca li lieggi supra a lu copyright rennunu a vita cchiu difficili ppi chiddi ca vonu ssiri criativi.
Sienza copyright, autri pirsuna putissiru cangiari, travagghi e invinziona ppi farili miegghiu, e a lieggi supra lu copyright ferma chissu.


text:
Roald Amundsen
Roald Engelbregt Gravning Amundsen (Borge, Norveggia, 16 di giugnettu di 1872 - 1928) spluraturi nurviggisi dî riggiuni pulari cunnucìu la prima spidizzioni capaci di jùnciri lu Polu Sud ntô (1911-1912).
Amundsen, nzèmmula a Olav Bjaaland, Helmer Hanssen, Sverre Hassel, e Oscar Wisting, agghicau ô polu lu 14 di dicèmmiru 1911, 35 jorna prima dâ spidizzioni guidata di Robert Falcon Scott.
Dû mumentu ca nudda dî dui spidizzioni avìa purtatu cu idda lu troppu ngumbranti tiligrafu senza fila, l'ùnica apparicchiatura ca ci avissi cunzintutu di cumunicari dirittamenti dû Polu, lu successu dâ spidizzioni d'Amundsen fu rinnutu notu sulu lu 7 di marzu di 1912. Amundsen cuntau lu sò viaggiu ntô libbru The South Pole: An Account of the Norwegian Antarctic Expedition in the "Fram", 1910-1912.
'N pricidenza Amundsen avìa già datu prova dû sò valuri guidannu la spidizzioni ca ntô 1905-1906 a bordu dâ navi Gjöa (o Gjøa) avìa cumpiutu la prima travirsata di lu Passaggiu di Nordovest dâ baja di Baffin ô strittu di Bering. La missioni uttinni videmma n'àutru mpurtanti risurtatu scintìficu arriniscennu a ditirminari la pusizzioni dû polu magnèticu buriali.
Amundsen tintau di jùnciri macari lu Polu Nord ma cu minuri furtuna. Murìu ntô 1928 'n nu ncidenti aèriu abbinutu susu li celi di lu Mari Glaciali Àrticu. Nfurmatu dû ncidenti di l' airunavi Italia, jìu ginirusamenti 'n succursu dû spluraturi talianu Ummertu Nòbbili e dû sò equipaggiu, ma lu vilìvulu supra cui acchianau scumparìu 'n mari senza mai èssiri ritruvatu.


text:
Ipirsustintaturi
L'ipirsustintaturi eni n'organu mobbili cunnessu a l'ala e cumuni a nu munzieddu d'airuplana. Chiddi ca parranu talianu di solitu iusanu li termini angrisi flap, o, si l'ilementu eni postu supra a lu bordu d'attaccu, slat (o, cchiu raramenti, alula).
L'ipirsustintatura vienunu utilizzata supratuttu nta fasi di dicollu e nta l'attirraggiu ppi aumintari a purtanza di l'ala a vilucitati vasci.
L'incrimentu di purtanza eni datu ri dui fattura:
- dâ maggiuri curvatura dô prufilu e, supra a cierti tipa di ipirsustintaturi, di l'aumentu dâ corda supra lu profilu alari. Comu iffettu 'ndisidiratu ci aviemu n'incirmentu ca nun si poti trascurari macari dâ risistenza aerudinamica.
L'ipirsustintatura di bordu d'attaccu funonzianu macari comu "ciusciaturi" ppi lu flussu d'aria supra a parti supiriori di lu prufilu alari, nta certi casi aumintannu a turbulenza di lu stratu limiti, inergizzanduni lu flussu, ritardannu accussini lu so distaccu dâ parti supiriori di l'ala.
Mmeci di purtari l'ala a janculi d'attaccu critici e arrisicari nu stallu imminenti, grammirzì a l'ipirsustintaturi, lu prufilu alari veni mudificatu jaumintannuni a curvatura e a so supirfici pirmittiennu accussini a lu "flussu aeruddinamicu" ri nun sipararàrisi dô bordu di istradussu (parti supiriori dill'ala unnni s'aggenera l'iffettu principali dâ purtanza, ca stapissi a ddiri lu sustinimentu di l'aeriu traversu lu scurrimentu di li filetta fluidda dâ supirfici stissa) garantiennu accussini a supirfici alari "purtanti" macari a vasci vilucitati e a jauti valura d'angulu e d'assettu; cundizziona ca s'avvirificanu principarmenti nta li fasi di dicollu e attirraggiu.
Nta l'aeria cchiu nica (e cchiu lienta) l'ipirsustintatura alli vota nun vienunu iutilizzati, picchini l'ala jeni ggià pruggittata ppi travagghiari a li vasci vilucitati (mentri nta chiddi liggirmenti cchiu ranni viennunu sulu usati chiddi di tipo flap, ca s'anclinanu supra lu bbordu di nisciuta viersu lu vasciu cu jancula riggulabbili di lu pilota).
L'aeria di linia, ca viaggianu ppi gran parti dô tiempu a jauti vilucitati (circa 470 noda, zoè 870 km/h, ppi nu Boeing 737) janu abbisognu di sustanziali mudifichi a l'aieruddinamica nta fasi d'avvicinamentu e d'attirraggiu: accusini lu pilota azziuna lu flap e lu slat e poti attirrari a vilucitati (circa 120 noda) raggiunivulmenti luntani di chidda di stallu.
In ginerali, lu flap aperta parzialmenti (10-15°) geniranu nu forti aumentu di purtanza e n'aumentu di risistenza rilativamenti nicu (ca pirò jeni, cumunqui, cchiu ranni di chidu di purtanza), mentri raputi cumpritamenti (30-45°) cumportanu nu forti aumentu dâ risistenza.
Ppi stu mutivu a prima cunfigurazzioni veni usata, nta certi casi, ppi cunzentìri lu dicollu di pisti cu na lunghizza nica, o ppi attirrari supra a pisti nutivilmenti corti o carattirizzati d'ustacula (pa iseimpiu chiddi di Lampidusa, Pantilliria, Reggiu Calabbria, iccetira).
S'avissi a suttuliniari, a fini, ca l'usu di n'autu sittaggiu di flap veni furtimenti cunsigghiatu di li casi custruttrici nta lu casu di n'attirraggiu supra a pista "cuntaminati" (ppi cuntaminati sintiemu a ddiri da purzioni di pista supra a quali ceni na cunzidirevulu quantitati di acqua stagnanti duoppu a nu forti timpurali, o ppa isempiu, si ceni prisenti na certa quantitati di nivi o autru matiriali).
Sti dirittivi, ca arrigguardanu l'usu di flaps nta l'attirraggiu supra a pisti "cuntaminati", janu lu scopu di diminuiri o massimu l'ivintualitati di nu finominu ciamatu "aqquaplanning" assicurannu, accussini, nu bonu cuefficienti d'attritu di li roti supra a lu mantu da pista, rindiennu cchiu ifficaci l'azzioni frinanti anchi picchini l'avvicinamentu cu jauti sittaggi settaggi di flaps , (es.: 40°) ci avi locu a vulicitati cchiu vasci rispiettu a nu sittaggiu cchiu vasciu (es: 25°).
L'aumentu di purtanza va di li 30-40% di li mudella cchiu semprici installati supra a l'aeria di turismu a lu 100-150% ppi li mudella cchiu cumplessa, installata supra a l'aeria di linia.
Abbisogna tèniri prisenti ca a vilucitati di stallu diminuisci nta na manèra invirsamenti prupurziunali a radici quatrata da purtanza.
Nta autri paroli s'avi a quatruplicari a purtanza, ppi dimizzari a vilucitati di stallu.
Pirò lu spazziu di dicollu e d'attirraggiu iaumenta ccu lu quatratu ccu lu quatratu da vilucitati, dunqui radduppiannu a purtanza, s'addimenzzanu li spazzi di dicollu e attirraggiu.
Li flap nta l'alianta[cancia | cancia la surgenti]
Nta l'alianta sunu puoi 'mpiegatti flap ccu particulari funziona e cunfigurazziona, ponu infattu ssiri impustati, oltri ca nta li classichi cunfigurazzioni ppi lu volu lentu ca sunu ciamate "cunfigurazzioni pusitivi", macari nta na "cunfigurazzioni nigativa” ppi lu volu viloci, in pratica nta l'alianta, spiciarmenti chiddi muderna, eni pussibbili nun solu l'iscursioni versu lu vasciu, ma anchi versu l'autu.
Nta sta manèra diminuisci a curvatura do prufilu diminuennu a risistenza e rindendulu cchiu adattu a lu volu viloci; sempri nta l'alianta sunu alli voti adutatti li flap – diruttora, ccu funzioni d'aerufrenu.
A prisenza o menu di li flap , eni una di li carattiristichhi utilizzati ppi aidintificari a classi d'appartinenza di lu vilivulu, datu ca arrapprisenta nu vantaggiu, rispettu a li mudella ca nun ci l'anu, nta li cumpitizziona di volu e a vela.
Nta lu linguaggiu airunauticu, si usa addifiniri n'apparecchiu dutatu di flap comu "flappatu".


text:
Tiurema d'incumplitizza di Gödel
Li Tiurema d'incumplitizza di Gödel sunu li dui tiuremi, dimustrati di Kurt Gödel nta lu 1931: addimostranu li limitazziona nta tutti li sistema furmali ppi l'aritmetica o d'intirissi matimaticu.
Sti tiuremi sunu viramenti impurtanti pâ filosufia dâ matimatica.
Ci su nu munzieddu di pirsunu ca pienzanu ca lu pruggramma di Hilbert ri truàri nu cunzistenti e cumpletu nzemi d'assioma ppâ matimatica eni impussibbili.
Chissu ci rassi na risposta nigativa a lu sicunnu prubblema di Hilbert.
Nta nu sistema furmali, ci sunu assioma.
Si pigghia ppi bonu ca tutta l'assioma sunu veri, macari sinza dimustrazzioni.
Na tiurìa dunqui ni siervi ppi diduciri autri dichiarazzioni veri di st'assioma ca fanu di "basi".
N'algurittimu urdinatu di sti dichiarazzioni veni ciamata prova, picchini ni mostra ca a dichiarazzioni da tiuria eni vera nta tutti li circustanzi.
Idiarmenti, avissi a ssiri pussibbili custruiri tutti li dichiarazzioni vera di lu sistema furmali nta sta manèra.
Nu sistema ca ci avi sta pruprietati veni ciamatu cumpleti, unu ca nun ci l'avi sta pruprietati veni ciamatu incumpletu.
N'autra cosa ca s'addummanna a na tiurìa e chi nta dimustrazzioni nun ci avissiru assiri cuntraddizzioni e paradossa.
Chissu significa ca nun jeni pussibbili diduciri dichiarazzioni falsi ccu sta tiuria.
Nu sistema ca nun includi tiurii ca pirmettunu di didurri dichiarazzioni falsi veni ciamatu "cunzistenti"
Gödel rissi ca ogni sistema furmali non banali jeni o incumpletu o incunzistenti.
- Lu primu tiurèma rici ca ppi nu sistèma datu furmalu (nun banali), ci sunu dichiarazzioni ca sunu veri nta du sistema, ma nun ponu ssiri pruvati ssiri vèri rintra lu sistèma stissu.
- Lu secunnu tiurèma rici ca si nu sistèma veni pruvati ssiri cunzisenti usannnu a so loggica 'nterna, allura si poti truvari l'isistenza nta ddu sistema ca jeni cuntradditoriu (paradossu).


text:
Dirivata di Siria
La Dirivata di Siria (o ditta macari Russa Miditirrània), urigginària dâ latata mediu-uriintali dô Bacinu dû Miditirràniu, è na razza di crapa ca pruveni dâ razza Siria o Mambrina.
Li zìtula di sta crapa sunnu nfuti nfuti e longhi di culuri russu, a voti cu pizzatura janca; li corna a li voti sù prisenti e àutri voti no; l'aricchia sunnu longhi e pinnenti; màsculi e fimmini hannu la varva.
E' addivata 'n Basilicata e Sicilia pâ pruduzzioni dû latti ca servi pi fari furmaggi tìpichi lucali.


text:
Necromanzia
A necromanzia (da u grecu nekromantía, cumpostu di nekrós "mortu" è manteía "divinazione") hè un ghjènaru di divinazione induva u praticatore cerca à chjamà u spìritu di i morti pà ch'elli permetteni di cunnosce avvinamenti futuri ò pà acquistà putteri màgichi.
Quellu chi pràtica a necromanzia ghjè un negramante (si vede quì chè u prefissu a muttatu di l'orìgine greca "nekros" in "negru":neru in latinu, facendu capisce chì a necromanzia appartene à l'arte màgicu neru.
A necromanzia in a storia[mudificà | edità a fonte]
Si po che a necromanzìa sia in rilazione cù u shamanisimu chi chjama i spìriti cummu i fantasmi è l'antinati.
U storianu Strabone rapporta chea necromanzìa era a forma a più impurtante di i Persianniè dinò in i populi di Caldea (particularmente ind'i Sabeani ò aduratore di e stelle), d'Etrurìa è di Babilonìa.


text:
Enirgia sulari
Cu lu termini enirgia sulari si ntenni na forma di enirgìa dirivata dâ trasfurmazzioni dâ luci p dô caluri dû suli. Pi esempiu li pannelli sulari pi la pruduzzioni di acqua càura usanu l'enirgia sulari. Sutta la forma termica l'enirgia sulari ha statu usata già di diversu tempu.
Na forma cchiù teculuggicamenti avanzata di enirgia sulari è chidda ca pirmetti grazzi a panneddi fotovoltaichi di trasfurmari l'enirgia di l'irraggiamentu sulari nti enirgìa elettrica. Sta forma di enirigia sulari è cunsidirata cou una dî formi cchiù prumittusi pi nu futuru dû sviluppu enirgeticu cumpatibbili chê rissursi e la gistioni dû clima ntâ Terra


text:
Francia
La Francia è na ripùbbrica europea di circa 64 miliuna d'abbitanti (cifra di jinnaru 2008). La capitali, Pariggi havi 8 miliuna d'abbitanti.
Giografìa[cancia | cancia la surgenti]
La Francia, ufficialmènti Répuplique Française, havi na forma esagunali e li sò lìmiti a sud ovest sunnu li Pirinei ca fannu di fruntera naturali cu la Spagna e Andorra; a sud est cunfina cu lu Mari Meditirràniu; a est havi l'Alpi e lu Giura comu fruntera cu l'Italia e la Svìzzira; a nord-est cunfina cû Belgiu, lu Lussimburgu e la Girmania; a nord cu lu canali di la Mànica, e a ovest havi l'Ocèanu Atlànticu.
Lu tirritoriu francisi cumprenni puru la Còrsica, e diversi àutri tirritori sparsi ntô munnu. Amministrativamenti la Francia si sparti nti 22 riggiuni, e ognuna dî riggiuni francisi è spartuta nti dipartimenta. Certuni dî tirritoria sparsi ntô munnu hannu lu status di Dipartimenta d'Oltrimari e àutri simplicimenti di Tirritoria d'Oltrimari.
Storia[cancia | cancia la surgenti]
Ô primu sèculu a.C., lu tirritoriu francisi era abbitatu di tribbù di Galli, contra cui Giuliu Cèsari appi a cummàttiri ntâ sò òpira di spanzioni rumana. Sutta lu mpiru rumanu, la Gallia fu prima rumanizzata. Cu li nvasioni bàrbari, lu pòpulu dî Franchi subbintrau ê rumani, mittennu li basi di chidda ca fu pi sèculi na munarchìa. La munarchìa agghicau a lu splinnuri màssimu sutta lu regnu di Luiggi XIV. Cu la rivuluzzioni francisi, l'idei ripubbricani hannu avanzatu e la munarchìa s'avìa altirnatu cu la ripùbbrica. Doppu la Secunna Guerra Munniali, la Francia è na ripùbbrica prisidinziali. La custituzzioni dû 1958 è la basi di l'attuali riggimi prisidinziali ca va sutta lu nomu di quinta ripùbbrica.
Cità mpurtanti[cancia | cancia la surgenti]
Cità mpurtanti sunnu:
- Pariggi
- Lioni
- Marsigghia
- Tolosa
- Nizza
- Burdò
- Nantes
- Strasburgu
- Besançon
- Lille
- Nancy
- Montpellier
- Grenoble
- Metz
- Ajacciu
- Bastìa
- Orleans
- Rouen
Francisi cèlibbri[cancia | cancia la surgenti]
Viditi puru:[cancia | cancia la surgenti]
Alsazzia (Alsace) · Auta Nurmannia (Haute-Normandie) · Aquitania (Aquitaine) · Alvernia (Auvergne) · Vascia Nurmannia (Basse-Normandie) · Burgogna (Bourgogne) · Britagna (Bretagne) · Centru (Centre) · Champagne-Ardenne · Còrsica (Corse) · Franca Cuntìa (Franche-Comté) · Île-de-France · Linguadoca-Russigghiuni (Languedoc-Roussillon) · Limusinu (Limousin) · Lurena (Lorraine) · Midi-Pirenei · Nord-Passu di Calais · Paisi dâ Loira (Pays de la Loire) · Picardia (Picardie) · Poitou-Charentes · Pruvenza-Alpi-Costa Azzola (Provence-Alpes-Côte d'Azur) · Rudanu-Alpi (Rhône-Alpes)
Dipartimenta di dabbanna lu mari (dipartimentu francisi): 971 Guadalupa (Guadeloupe) (con Saint-Barthélemy e Saint Martin) · 972 Martinica (Martinique) · 973 Guyana Francisa (Guyane) · 974 Réunion
Cullittività tirrituriali di dabbanna lu mari: 975 Saint-Pierre e Miquelon · 985 Mayotte (cullittività dipartimintali) · 986 Wallis e Futuna · 987 Polinesia Francisa (paisi d'oltri mari)
Statutu particulari : 988 Nova Caledonia (Nouvelle-Calédonie)
Tirritorî senza pupulazzioni pirmanenti: 984 Tirritorî francesi miridiunali (TAAF) · Ìsula Clipperton · Ìsuli sparsi nna l'Ocèanu Innianu
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu


text:
Muntruni (LE)
Muntruni (o Munturuni nta àutri parlati salentini) è un cumuni salentinu ca s'attrova a 7 chilòmitri di Lecci, a 35 metri supra lu liveddu di lu mari.
Storia
Ci sunnu diversi ipòtisi supra la nàscita di lu nomi Muntruni. La prima dici ca lu paisi si chiama accussì pirchì sorsi supra nu locu riarzatu dittu San Filio. La secunna ipòtisi dici ca veni di "mons tyronum", nu campu di addestramentu di li rumani.
Muntruni ora
Ora lu paisi havi 14 mila cristiani tutti di bona saluti. Lu paisi è famusu di nu puntu di vista architittònicu. Monumenta assai mpurtanti sunnu lu palazzu barunali, fattu custruiri dû vicirè palermitanu Lopez y Royo, e la chiesa Maria Assunta unni si pòtinu attruvari suprattuttu a lu nternu li caràttiri tìpici di lu baroccu leccisi. Assai mpurtanti è lu velodromu di li ulivi, nu parcu jòcura assai granni unni sia granni ca picciddi si pòtinu divèrtiri, vistu ca a ddà banna s'attròvanu sia giostri pi picciddi sia campi di calcettu, sia attrezzi pi la ginnàstica e sia nu palazzettu di lu sport unni si joca a basket e a pallavolu. Noltri putiti puru jiri fari li passiggiati e passari lu tempu. Ma lu velodromu veni ricurdatu suprattuttu pirchì nni lu 1976 si fici li munniali prufissiunìstici di ciclismu supra pista. Noltri muntruni è ricurdatu pirchì è na cittadella univirsitaria 'n quantu lu mmenzu cumplessu di l'Ekotecne s'attrova intra lu tirritoriu muntrunisi. Muntruni è nu paisi agrìculu famusu suprattuttu pi l'ogghiu di òttima qualità.
Dialettu
Lu dialettu di Muntruni apparteni a la famigghia di la lingua siciliana: è lu dialettu salentinu.


text:
Cittanova (RC)
Cittanova (o Cittannova) è nu cumuni di 10.477 abbitanti dâ pruvincia di Riggiu Calabbria.
Villa Comunale[cancia | cancia la surgenti]
'A Villa Comunale "Carlo Ruggiero" de Cittanova è nu "Monumentu Nazionale d'interesse storicu–naturalisticu" nominatu cussì d'u Ministeru ppe ri Beni e re Attività Curturali.
E' na specie de uartu botanico de circa 25 ettari, duve ce sunu chiante rare o chi 'un se trovanu a nessuna parte de l'Italia.
'A fice a spise sue Carlu Ruggiero chi pue 'a dunau a ru Comune 'u 1880. 'U progettu era de n'ingegniere svizzeru Enricu Fehr, chi avia già progettatu villa Mazzini a Messina.
[Calabrese] A villa comunali "Carlo Ruggiero" i Cittannova esti nu "Monumentu Nazionali D'interessi storicu - naturalisticu" chiamatu i sta manera da u Ministru pe i Beni i l'Attività Culturali.
Esti na speci di ortu botanicu i 125 tumanati , aundi nci sunnu pianti rari o chi non si trovanu a nudatra parti d'Italia.
A fici a spisi soi Carlo Ruggiero chi poi nci la donau a lu comuni ntro 1880. 'U progettu era di l'ingegneri svizzeru Enrico Fehr, chi avia progettatu già villa Mazzini a Messina.


text:
Festa dâ Calàbbria
Suggirimenti di vuci chi putemu criari/migghiurari duranti la Festa dâ Calàbbria. Pò sirviri comu na rifirenna ùtili pi cuntrullari li noma di pirsunaggi e cosi di stu gèniri. Pi criari vuci novi, s'abbasta scrìviri lu tìtulu ccasutta. N'àutra pussibbilità è chidda di taliari lu Purtali dâ Calabbria unni li diversi temi liati â Calabbria illustrunu li vuci principali chi sunnu prisenti ntâ wikipedia o chi s'hannu ancora a fari.
Ìndici
Catigurìa:Calàbbria[cancia | cancia la surgenti]
Li pruvinci dà Calàbbria[cancia | cancia la surgenti]
- Pruvincia di Catanzaru
- Pruvincia di Cusenza
- Pruvincia di Cutroni
- Pruvincia di Riggiu Calabbria
- Pruvincia di Vibbu Valenzia
Catigurìa:Cumuna dâ pruvincia di Catanzaru[cancia | cancia la surgenti]
Storia[cancia | cancia la surgenti]
La storia di la Calabbria havi assai punti n cumuni ccu la storia di la Sicilia.
Si distingui nu periudu grecu, nu periudu rumanu, nu periudu àrabbu, nu periudu spagnolu e borbònicu, e nu periudu modernu.


text:
Garry Kasparov
Garry Kasparov (u nomi di battesimu Garry Kimovich Weinstein e nasciu lu 13 Aprili, 1963, a Baku nta lu Azerbaijan, Unioni Sovietica; ca ora si ciama Azerbaijan) eni nu ex Campiuni Munniali di Scacchi russo, ca spissu a statu cunzidiratu lu cchiu ranni iucaturi di tutti li tiempa.
Eni macari nu scritturi e n'attivista puliticu.
Biografìa[cancia | cancia la surgenti]
Kasparov addivintau lu Campiuni Munniali di Scacchi cchiu giovani nta lu 1985.
Si tinni lu titulu munniali ufficiali FIDE nzinu a lu 1993, quannu na quistioni cu a FIDE o purtau a funnari n'urganizzazzioni scacchistica rivali a livellu planitariu: l'Assuciazziuni Prufissiunali di Scacca.
Cuntinuau a mantèniri lu titulu di Campiuni Mundiali di Scacci "classicu" nzinu a quannu nun fu scunfittu di Vladimir Kramnik nta lu 2000.
Iddu eni macari cunusciutu pupularmenti ppi siri lu primu campiuni mundiali di scacchi ca fu scunfittu di nu prugramma di computer ca si ciamava in particulari Deep Blue (Blu Prufunnu) nta lu 1997.
Li punteggia di Kasparov includunu aviri raggiuntu lu postu nummiru 1 sicunnu lu punteggiu ELO quasi continuamenti di lu 1986 finu a lu so ritiru di la scena scacchistica nta lu 2005 e ditiniennu lu punteggiu cchiu diautu di tutta li tiempi di 2851.
Kasparov dichiarau d'arritirarsi di lu scacchismu prufissiunali lu 10 Marzu, 2005, ppi didicarisi a pulitica e a lu scriviri.


text:
Marzu 2013
Dâ Wikipedia, la nciclupidìa lìbbira.
Sicilia e cuntinenti[cancia | cancia la surgenti]
- Niscemi: Lu prisidenti dâ riggiuni, Rusariu Crucetta rivucau n via difinitiva l'auturizzazzioni pâ custruzzioni di la stazzioni dû MUOS.
- Lampidusa: Chiossai di 500 migranti agghicaru nti l'ùrtimi du' jorna ntê costi di l'ìsuledda, certuni succurruti dâ Guardia custera. Dui mureru duranti li opirazzioni di succorsu.
- Roma: Foru eliggiuti li prisidenti dâ càmmira e dû sinatu, rispittivamenti Laura Boldrini e Petru Grassu
- Catania: L'urtima eruzzioni di l'Etna causai gravi disaggi ntî diversi paisi (Zaffirana, Santa Vinirina, Jaci, ppi la caduta di cìnniri e la cunsiquenti parziali chiusura ô traficu.
Munnu[cancia | cancia la surgenti]
- Nicusia: Doppu na dicina di jorna li banchi di Cipru grapunu li spurtelli. Si truvau n'accordu pi tassari li cunti supra li 100'000 euru, na canciu di n'aiutu pi evitari lu fallimentu di Cipru e la cunsiquenti nisciuta di la zona euru.
- Citati dû Vaticanu: L'arciviscuvu di Buenos Aires vinni eliggiutu papa e pigghiau lu nomu di Franciscu.
- Caracas: Mori lu prisidenti dâ Venezzuela, Hugo Chavez.